Tursko Ministarstvo spoljnih poslova: Razmotrićemo saradnju sa EU zbog nezakonitih i pristrasnih stavova\nBy Newsroom / Објављено на: October 15, 2019\nU potpunosti odbacujemo i osuđujemo sve pozive prema našoj zemlji, kao i zaključke usvojene na sednici Saveta za spoljnu politiku EU u ponedeljak u Luksemburgu, pod nazivom “Severoistočna Sirija” i “Turske aktivnosti u Istočnom Mediteranu”.\nOperacija Izvor mira se uspešno provodi na bazi međunarodnih zakona, u skladu sa našim pravom na samoodbranu prema Članu 51 Povelje Ujedinjenih nacija i rezolucije Saveta bezbednosti UN o borbi protiv terorizma.\nNeprihvatljivo je da EU pokazuje zaštitnički pristup prema terorističkim elementima, a pred pretnjama i napadima protiv naše nacionalne bezbednosti kao i protiv sirijskog teritorijalnog integriteta i nacionalnog jedinstva za šta su odgovorni PYD/YPG kao terorističke organizacije, te delovi PKK u Siriji. Činjenicu da je EU ostala nema u zaključcima Saveta na masakr u poslednja dva dana u našoj zemlji, u kojem je ubijeno 18 nevinih civila uključujući i bebu što je rezultat terorističkog delovanja PYD/YPG podržanog od nekih EU država, smatramo manifestacijom ovog pogrešnog pristupa.\nUporno ponavljamo, pozivamo EU, koja služi separatističkoj agendi terorističkih organizacija pod maskom borbe protiv terora DAESHa kao i zemlje članice EU koje podržavaju ovu organizaciju, na samokritiku i zdrav razum u vezi sa njihovim odgovornostima prema ovim događajima. Podvlačimo da EU, sa trenutnom politikom i praksom, nema pravo da drži lekcije Turskoj o borbi protiv DAESHa.\nTurska, koja udomljava najveći broj izbeglica u svetu, je odlučna da nastavi svoju borbu protiv svih tgerorističkih organizacija, posebno DAESH i PYD/YPG, koje mogu da prete nacionalnoj bezbednosti i sirijskom narodu u budućnosti.\nOvom operacijom će biti formirana bezbedna zona na granici Turske i Sirije, kako bi se obezbedio povratak pravnih vlasnika i započeo dobrovoljni povratak raseljenih Sirijaca u njihovu zemlju. Želimo da podsetimo da Član 9 ugovora od 18. marta određuje obavezu zemalja članica EU, zajedno sa Turskom, da unaprede uslove na sirijskoj teritoriji u blizini turske granice, kako bi se lokalnim stanovnicima i izbeglicama omogućilo da žive u bezbednoj zoni.\nS druge strane, smatramo potpuno neprihvatljivim da EU naše aktivnosti istraživanja i bušenja smatra ilegalnim, iako se provode kako bismo zaštitili naša prava kao i prava kiparskih Turaka u istočnom Mediteranu. Ovo prejudicira poziciju EU rema Turskoj, koja nema presedan i nema uporište u međunarodnim zakonima.\nDalje, neuspeh EU u odnosu na kiparske Turke i njihova degradacija u zaključcima su skandalozi i alarmantni..\nOva situacija je poslednji primer da je EU postala talac grčke strane u kiparskom pitanju i da nije ostala neutralna. U stvari, realnost je da EU, neuspehom da materijaliziuje svoje odluke i svoja obećanja iz 204. godine, već govori o nepoštovanju kiparskih Turaka. Najoštrije osuđujemo ovakav stav EU.\nJoš jednom želimo da naglasimo da ćemo nastaviti sa našim aktivnostima u vezi sa ugljovodonicima, zajedno sa Turskom Republikom Severni Kipar i, ukoliko EU preduzme neke preventivne mere, odgovorićemo na sličan način.\nVeliki je paradoks u delu u kojem Savet EU izražava stav da razgraničenje ekskluzivnih ekonomskih zona i kontinentalnog pojasa treba biti završeno u dijalogu i pregovorima u dobroj volji, uz poštovanje međunarodnih zakona i principa dobrosusedske saradnje sa jedne strane, a sa druge strane poštovanje jednostranih zahteva administracije kiparskih Grka da imaju jurisdikciju nad morskim područjem te pokušaji da se ovi zahtevi nametnu Turskoj kao “solidarnost unije”.\nIzgradnja mira i stabilnosti u istočnom Mediteranu biće moguća tek u atmosferi saradnje gde svi pobeđuju, poštovanja naše zemlje i posebno legitimnih prava i interesa kiparskih Turaka, u skladu sa relevantnim ugovorima i međunarodnim zakonima, i uzimajući u obzir političku, pravnu, istorijsku i geografsku realnost u istočnom Mediteranu.\nOzbiljno ćemo razmotriti našu saradnju sa EU u nekim oblastima zbog pristrasnog i nezakonitog stava./ibna


Lekić: Državu vode kao mjesnu zajednicu – Volim Podgoricu\nHome / NOVOSTI / Politika / Lekić: Državu vode kao mjesnu zajednicu\nLekić: Državu vode kao mjesnu zajednicu\nUmjesto lova u mutnom Crnoj Gori je potrebna ozbiljna, umjerena, na realnim interesima crnogorske države spoljna politika koju bi zastupali ne partijski propagandisti, već kompetentne osobe koje imaju samosvijest o tome da crnogorska država i njeni interesi treba da izražavaju interese svih građana a ne otuđene grupe na vlasti koje se opsesivno plaše konstituisanja pravne države, kazao je lider Demosa Miodrag Lekić na tribini u Bijelom Polju.\n“Dok sjever države živi dramu preživljavanja i iseljavanja, vlast u Podogorici uz hronične afere korupcionaškog karaktera sada baca sve karte na to da se Crna Gora što jače zatalasa novokomponovanom hladnoratovskom histerijom. Tu namjeru ovih dana potvrđuju tajne depeše državnih predstavika koji organizaciono vode državu kao mjesnu zajednicu, pa zato uz korupcionaške skandale i telegrami sa sastanaka sa međunarodnim predstavnicima lako izlaze na vidijelo”, kazao je Lekić.\nTime se, ističe on, kompromituju ne samo država već i sagovornici sa međunarodnog nivoa koji će ubuduće tokom kontakatata sa crnogorskim predstavnicima morati da paze sa kime i o čemu razgovaraju.\n“Crnoj Gori ne trebaju ni antiruske niti antiameričke kampanje, još manje podsticanje podjela građana na toj osnovi. Posebna je ironija da vladajuća garnitura na čelu sa Đukanovićem preko svojih propagandnih službi sve do poslušnog Vujanovića kalkulantski usmijerava antirusku propagandu iako su do nadavno zajedno sa ruskim tajkunima ugovarali i vodili sumnjive poslove oko KAP-a ostavljajući zajedno crnogorskoj državi međunarodne sudske procese a crnogorskim građanima obavezu da namire ostavljene dugove”, naglasio je Lekić.


Jedan dan u životu Dmitrija Medvedeva - B E T O N :: KULTURNO PROPAGANDNI KOMPLET\nUtorak 03. novembar 2009.\nBeograd nakon još jedne istorijske posete\nPoseta prvog Putinovog činovnika i ruskog predsednika Dmitrija Medvedeva Beogradu, praćena izlivima palanačke servilnosti začinjene ponižavajuće lošim ukusom i neprimerenim ponašanjem domaćih zvaničnika, suštinski je razvrgla oblande politike aktuelnog srbijanskog režima. Uprkos kozačkoj euforiji i prizivanju istorijskog značaja pod zastavom hinjenog jubileja, čini se da je, nakon odlaska ruskog karavana iz glavnog grada Srbije, na pozornici ostala gomila političkog otpada po kome sada svi prebiraju ne bi li našli nešto za dalju reciklažu.\nTri ključne tačke ili, modernim srpskim diplomatskim rečnikom, tri stuba rusko-srpskih odnosa, začinjena su novim elementima koji do sada nisu otvoreno pominjani. Pored energetsko-gasnih, političkih i odnosa oko odbrane Kosova od volje njegovog većinskog stanovništva, na dnevnom redu se našla i zamisao ruskog predsednika o bezbednosnoj prekompoziciji savremene Evrope, u kojoj je Srbiji namenio posebnu ulogu. Koliko god se glasnogovornici Tadićevog političkog klana, iz petnih žila trudili da preuveličaju rezultate posete, jasno je da su dobici Srbije jako mršavi u svim tačkma oko kojih su se složili najviši predstavnici dveju zemalja. Rusija se, kao i uvek, fokusirala isključivo na taktičke dobitke, koristeći emotivni trans svog minijaturnog partnera, kako bi opipala puls ključnih zapadnih aktera.\nČAROBNJAK IZ GASNE POLJANE\nOpšte izražena saglasnost da bi dobre političke odnose trebalo dopuniti odgovarajućom ekonomskom saradnjom koja, bar kada je Srbija u pitanju, nije baš na zadovoljavajućem nivou, nije na adekvatan način pretočena u delo. Sporazum o formiranju preduzeća za izgradnju gasovoda Južni tok i obećanje ruske strane da će kapacitet biti višestruko uvećan, još uvek je samo na nivou lepih želja, pošto je teško izvoditi bilo kakve ozbiljne zaključke pre nego što bude gotova studija izvodljivosti čitavog projekta. Obećanja su, međutim, bila sasvim dovoljan razlog da se srpski zvaničnici javno pohvale kako će Srbija prihodovati od tranzitnih taksi za gas oko pola milijarde evra godišnje. Ono čega nisu udostojili radoznalu srpsku javnost jeste računica koja bi objasnila kako se došlo do te cifre. Dužina i trasa gasovoda još uvek nije poznata, kapacitet je na nivou političkih obećanja i kalkulacija, a nije poznato ni kako će izgledati finalni ugovor o čitavom projektu. S obzirom da su Rusi vlasnici 51 odsto gasovodnog zajedničkog preduzeća, može se lako dogoditi da Srbiji pripadne mnogo manje od tih 500 miliona evra koje bi zajedničko preduzeće eventualno inkasiralo. Visina prihoda, međutim, nije garant da će i dobit biti na tom nivou, pošto većinski vlasnik može, po već oprobanim receptima, veći deo tih prihoda jednostavno da izvuče iz zajedničke firme kroz razne fiktivne poslove sa povezanim preduzećima.\nDakle, ekonomski aspekt saradnje sveo se na dodatno cementiranje energetske zavisnosti Srbije, što obuhvata čak 80 odsto ekonomske razmene između dve države. Ključni problem koji ovakve posete ne mogu da reše jeste to što Srbija čak i kada bi imala potpuno otvorena vrata ruskog tržišta, nema tom tržištu šta da ponudi. Prirodne ekonomske potrebe za saradnjom između dve zemlje, strukturno posmatrano, izuzetno su nepovoljne po Srbiju i stoga nije razumno nastojanje zvaničnog Beograda da usiljenim političkim aranžmanima veštački kreira sliku da je saradnja u usponu, dok je suštinski na štetu Srbije koja sa Ruskom federacijom ima najveći spoljnotrgovinski deficit.\nSRBIJA KAO OPITNI KUNIĆ\nPored gasovoda u fokusu posete bilo je i postizanje političke saglasnosti o tome da Rusija srpskom režimu odobri kredit pod navodno najpovoljnijim uslovima, koji prevazilaze čak i one koje je MMF ponudio Srbiji. Dogovorom u četiri oka dvojice predsednika odlučeno je da će kredit biti obezbeđen, a o uslovima će se naknadno dogovoriti resorna ministarstva finansija. Sa aspekta proklamovanih težnji Srbije da postane deo evropskih nacija, da gradi i unapređuje slobodno tržište i demokratske institucije, čitava procedura pregovaranja o uzimanju kredita od Putinovog režima obavijena velom tajne, potpuno je neprihvatljiva. Dva čoveka se u četiri oka dogovore o međudržavnom kreditu pod nepoznatim uslovima, koji će naknadno biti dogovoreni. Šta će se, međutim, dogoditi ukoliko finansijski stručnjaci ne postignu dogovor koji bi bio u interesu obe strane? Da li će tada logika političkih kalkulacija urediti i ekonomske interese dve države u tom poslu?\nKoristeći potpunu netransparentnost čitavog posla srpski režimski glasnogovornici i njihovi medijski satrapi odmah su objavili kako stiže ogromno rusko ulaganje u Srbiju. Iako je reč o kreditu koji će, uvećan za iznos dogovorene kamate, biti vraćen, besramno se govori o ulaganju Rusije u srpsku privredu. Prema toj logici MMF i Svetska banka najveći su pojedinačni ulagači u Srbiju do sada. Nažalost, tokom posete nije bilo ni pomena o mogućnosti grinfild ulaganja ruskog kapitala u Srbiju, što je jedino za šta bi Srbija imala stvarni ekonomski interes u ovom trenutku.\nU sličnom maniru, bez resornog ministra vojnog, razmatran je i predlog ruskog predsednika o novoj bezbednosnoj arhitekturi u Evropi. Od svih evropskih država, Rusija je izabrala baš Srbiju da započne eksperiment koji daleko prevazilazi njene trenutne mogućnosti. Zanimljivo je kako ruski predsednik, za odašiljanje svojih poruka nije iskoristio neku drugu destinaciju, nego baš Beograd, čija se zvanična politika potpuno pretvorila, ne u neravnopravnog partnera, već u objekt na kome zvanični Kremlj isprobava svoje mišiće u međunarodnoj areni. Tako je Srbija svojevremeno bila jedina država koja je svojom energetskom industrijom i monopolisanim nacionalnim tržištem morala platiti ponižavajućih 49 odsto učešća u izgradnji gasovoda Južni tok na svojoj teritoriji. Svi ostali su, pod daleko povoljnijim uslovima, postali vlasnici tačno polovine akcija tog panevropskog projekta. Svi se dobro sećamo razgovora između ruskog ministra za vanredne situacije (zaduženog za sva pitanja u vezi Srbije) Sergeja Šojgua i Mlađana Dinkića koji nakon razgovora nije imao šta da odgovori na ultimativni zahtev ruskog „kolege“. Rusija je tada nastupila sa ponudom u stilu „uzmi ili ostavi“ a da, pri tome, niko srpskoj javnosti nije objasnio zbog čega je prihvaćena jedna tako nepovoljna ponuda.\nKOSOVO JE RUSIJA\nJedino što je i tada i sada, nakon posete Medvedeva Beogradu, ostalo za utehu srpskom režimu jeste bezrezervna podrška Rusije u nadrealnom projektu pokušaja vraćanja Kosova u stanje pre NATO intervencije 1999. godine. Tako je otkrivena jednostavna formula koju svi mi naslućujemo već neko vreme da na listi prioriteta srpske spoljne politike, gde se navode članstvo u EU, „odbrana“ Kosova i najbolja moguća regionalna saradnja, ipak postoji određeni redosled, a da Jeremićev kosovski diplomatski boj predstavlja ključnu preokupaciju. To proističe kako iz izjava zvaničnika da bi u slučaju da se kao uslov za članstvo u EU pojavi priznanje nezavisnosti Kosova Srbija odustala od integracije u EU, ali i iz samih postupaka beogradskih političkih aktera, u kojima je sve teže prepoznati evropske vrednosti.\nPokušaji srpske diplomatije da sopstvenom nametljivošću i sveprisutnošću u razmatranjima svega i svačega na kugli zemaljskoj, pokuša da igra globalnu ulogu i direktno ulazi u aranžmane sa velikim svetskim igračima, unapred je osuđen na neuspeh i prihvatanje najnepovoljnijih mogućih ishoda. Umesto da prihvati jednostavnu činjenicu da je mala balkanska zemlja koja bi trebalo da, na zajedničkim interesima sa zemljama iz svog neposrednog okruženja, gradi zajednički regionalni nastup prema ključnim činiocima svetske politike, zvanični Beograd podstiče i insistira na produbljavanju antagonizama na području zapadnog Balkana, pozivajući se često na podršku zvanične Moskve u sporovima sa svojim susedima. Time direktno ugrožava nastojanje EU da se, kroz afirmaciju regionalne saradnje, države iz ovog dela Evrope što bolje pripreme za buduće članstvo u toj organizaciji.\nKao posledica takve politike srpskog političkog establišmenta, dogodilo se to da nam ključni partner postane država koja nema realnog uticaja na ona pitanja u regionu koja su za Srbiju najvažnija i čiji interesi se u značajnoj meri razilaze sa racionalno shvaćenim nacionalnim interesima Srbije. Umesto svesti o zajedničkim interesima država regiona, osnovno obeležje srbijanskog političkog sentimenta postao je opasan oblik negiranja realnosti praćen istrajavanjem na teatralnoj politici usmerenoj isključivo na domaću publiku, umesto na izazivanje učinkovitih realnih efekata, koji bi obezbedili prosperitet u narednim decenijama.


Silverstone potvrđen kao domaćin MotoGP-a – MotoVesti\nSilverstone potvrđen kao domaćin MotoGP-a\n16/02/2015 16/02/2015 trke.rs\tmotogp, silverstone, trke.rs, uk\nSilverstone će biti domaćin Britanske MotoGP trke nakon propalog dogovora između Circuit of Wales i Donington Parka.\nSilverstone se vraća kao 18. runda na MotoGP kalendaru i voziće se 30. avgusta.\nŠef Silverstonea, Patrick Allen: “Mnogo posla je urađeno tokom poslednjih godina da bi se osiguralo da MotoGP fanovi uživaju u onome što Silverstone može da im ponudi i gubitak ovog događaja prošle jeseni bio je poražavajući za stazu.”\n“Trke dovotočkaša jednak su deo Silvestone istorije kao i trke četvorotočkaša i ja sam očigledno oduševljen što sam u mogućnosti da objavim da ćemo ugostiti oba F1 i MotoGP Grand Prix-a u 2015. Nedavno smo uveli prijateljsku politiku cena za Formula 1 British Grand Prix koja se pokazala kao veoma popularna i tokom naredne dve nedelje radiću sa svojim timom u Silversotneu da napravimo model karata za MotoGP za koji se nadam da će podjednako dobro biti prihvaćen kod fanova.”\n“Takođe želeo bih da iskoristim ovu priliku da se zahvalim svim našim klijentima koji su pomerili datume svojih događaja i time nam omogućili da primimo MotoGP. Posebnu zavhalnost moram da iskažem Renault Sport-u, koji nam je izuzetno pomogao i pomerio svoj World Series by Renault događaj za 5. i 6. septembar.”\nMichael Carrick, izvršni direktor Circuit of Wales: “Zadovoljstvo nam je da objavimo da smo postigli dogovor sa Silverstoneom koji će biti domaćin Britanske runde MotoGP-a u 2015. i 2016. Mi želimo da se zahvalimo novom rukovodstvu Silverstonea, našim partnerima u Dorni i našim investitorima na brzom reagovanju pri pružanju podrške potrebne za 2015. događaj kada je postalo jasno da će biti teško da se zaključi dogovor sa Doningtonom. Oduševljeni smo što smo uspeli da obezbedimo budućnost događaja u naredne dve godine, dok je naša staza u Velsu još uvek u izgradnji. Današnja najava osigurava da ćemo imati Britansku rundu MotoGP-a u 2015.”\nInformacije o ulaznicama za Britanski MotoGP biće dostupne na zvaničnom sajtu u narednih desetak dana.\n← Horex će ipak preživeti\nYamaha VMAX Infrared obeležava 30 godina VMAX-a →\n04/02/2016 04/02/2016 trke.rs\nDžentlmenski sporazum između F1 i MotoGP\n01/09/2016 02/09/2016 trke.rs\nIstorijska pobeda za Vinjalesa i Suzuki\n04/09/2016 04/09/2016 Andrej Božo


VSS i Zaštitnik građana napali KRIK zbog baze „Prosudi ko sudi“ - KRIK\nVisoki savet sudstva i Zaštitnik građana juče su u odvojenim saopštenjima optužili KRIK da je objavljivanjem baze o sudijama „Prosudi ko sudi“ izvršio pritisak na nezavisnost pravosuđa, pa čak i da ugrožava bezbednost sudija. Oni nisu demantovali nijedan podatak iz KRIK-ove baze, ali su u saopštenjima izneli neistine o radu KRIK-a i pokazali elementarno nerazumevanje za rad medija. KRIK smatra da bi VSS, umesto što napada medije, trebalo da ispuni svoju funkciju i ispita rad pojedinih sudija koje su povredile zakon sudeći u velikim procesima ili dozvolile da postupci zastare, o čemu mogu da se informišu u našoj bazi. Saopštenje Zaštitnika građana Zorana Pašalića posebno je šokantno jer je novinare neosnovano i tabloidno optužio da „crtaju mete na čelo” sudijama. KRIK podseća Zaštitnika da on treba da štiti građane od vlasti, a ne jednu granu vlasti (sudsku) od medija i javnosti (građana). Pritisci kojima je KRIK izložen zbog rada na bazi o sudijama predstavljaju pokušaj gušenja slobode medija i izbegavanje odgovornosti koje sudije imaju prema onima koji im daju platu – građanima Srbije.\nVisoki savet sudstva (VSS), koji nikada nije ispitao rad pojedinih sudija koje su načinile ozbiljne propuste sudeći u najznačajnijim suđenjima u zemlji, smatra da treba da napadne novinare koji izveštavaju o problemima o sudstvu.\nU svom saopštenju VSS je istakao da najoštrije osuđuje KRIK-ovu „tendenciozno napravljenu“ bazu i da ona stavlja sudije u negativan kontekst. VSS netačno tvrdi da novinari KRIK-a nisu uradili ozbiljnu analizu slučajeva u kojima su sudije sudile.\nVSS dovodi u pitanje čak i to što novinari uopšte izveštavaju o sudstvu.\n„Valjanje sudskih odluka može preispitati samo zakonom određeni viši sud”, piše u saopštenju.\nVSS pogrešno tvrdi i da je KRIK dovodio u vezu postupke u kojima su sudije odlučivale sa „selektivno i zlonamerno izabranim podacima iz privatnog života“ – što, kako dalje navode, izaziva sumnju da ovakav način izveštavanja nije u funkciji objektivnog informisanja građana.\nZaštitnik građana, inače bivši sudija i predsednik Prekršajnog apelacionog suda Zoran Pašalić, otišao je i korak dalje i tabloidno je optužio KRIK da svojom bazom sudijama crta mete na čelu. Pašalić je netačno naveo da se objavljenim podacima ugrožava bezbednost sudija, pa čak i njihovih porodica.\n„Smatram da je krajnje neprimereno formiranje baza sudija i analiza slučajeva u kojima su oni postupali, a koje su urađene na način suprotan Ustavu i zakonima Srbije, i uopšte praksi u svetu“, rekao je Pašalić.\nSvojim saopštenjima VSS i Pašalić su pokazali neznanje o ulozi i radu medija, pozvali su na cenzuru i na kršenje ustavom garantovanog prava na slobodu mišljenja i izražavanja.\nKRIK podseća i VSS i Zaštitnika građana da novinarstvo nije slepo prenošenje saopštenja sudskih PR-ova ili pisanje hvalospeva o pravosuđu. Naprotiv, istraživačko novinarstvo koje je jedan od osnovnih činilaca svakog demokratskog poretka usmereno je na otkrivanje problema u društvu, kao i onoga što neko (a naročito predstavnici vlasti) pokušava da sakrije. Uvek je u službi građana i javnog interesa. Komentari naših čitalaca na objavljenu bazu pokazuju da je svrha našeg rada njom ispunjena.\nVSS i Pašalić ne treba da zaborave i da je sudstvo grana vlasti, a da su sudije funkcioneri i kao takvi imaju veliku društvenu moć, ali i odgovornosti. To podrazumeva i interesovanje medija za njihov rad, a i sudijama je, kao funkcionerima, privatnost ograničena. Sramno je što sudije za ovo imaju manje razumevanja čak i od političara na vlasti.\nOve dve institucije tvrde da KRIK-ova baza podriva poverenje građana u nezavisnost pravosuđa, što je takođe netačno.\nPoverenje je poljuljano upravo zbog takvog stava ovih navodno nezavisnih institucija, kao i zbog toga što neke sudije pokušavaju da budu nedodirljive i lišene svake odgovornosti za svoj rad.\nPropusti koje su sudije napravile prilikom suđenja u nekim od najznačajnih predmeta, poput suđenja Stanku Subotiću, Luki Bojoviću ili Branku Lazareviću, kao i to što su dozvolile da zastare neka od najznačajnijih suđenja – nisu bili u fokusu Visokog saveta sudstva. Takođe, za VSS nisu zanimljiva ni otkrića o enromnom bogaćenju pojedinih sudija. Nerad VSS-a u ovim slučajevima je ono zbog čega građani gube poverenje u pravosuđe.\nBaza „Prosudi ko sudi“ je upravo zbog toga i napravljena – da poveća transparentnost, približi pravosuđe građanima i povrati izgubljeno poverenje. Zahvaljujući ovoj bazi građani konačno mogu da vide ko su sudije koje postupaju u najvažnijim predmetima, kako je tekla njihova karijera, da li su donosile neke problematične i kontroverzne odluke i zbog njih snosile posledice, kao i šta poseduju od imovine – i na to imaju puno pravo.\nKRIK još jednom naglašava da ni Visoki savet sudstva ni Zaštitnik građana u svojim jučerašnjim saopštenjima nisu demantovali nijedan podatak iz naše baze niti naveli da nešto nije tačno. Zbog toga smatramo da su ovakva saopštenja izdata sa isključivom namerom da se KRIK-u nanese šteta i diskredituje naš rad. Podsećamo i da su svi podaci koje smo objavili sadržani u zvaničnim dokumentima, kao i da je KRIK posebno pazio da ne objavljuje lične podatke sudija i drugih osoba o kojima smo pisali.\nPodsećamo i da smo pre objavljivanja baze kontaktirali sve sudije čijim smo se karijerama bavili i pružili im priliku da prokomentarišu podatke koje objavljujemo i objasne kontroverzne detalje, ali se mnogi nisu odazvali na naš poziv. Bazu ćemo dopunjivati novim podacima i ukoliko se neko od sudija naknadno javi i dostavi odgovore i dokumentaciju, te informacije ćemo dodati u nju.\nViše o samoj bazi saznajte ovde\nPosetite „Prosudi ko sudi“ i upoznajte sudije koje donose odluke u najvažnijim postupcima u zemlji


Novi projekti niških i bugarskih opština - Za turističke kapacitete GO Medijana 80.000 EUR - Edukaplus\nNovi projekti niških i bugarskih opština – Za turističke kapacitete GO Medijana 80.000 EUR\nPoboljšanje turističkih potencijala na području niških gradskih opština – Medijane i Crvenog Krsta cilj je projekta koji će biti realizovan sa bugarskim gradom Vracom.\n– Nastavljamo saradnju sa bugarskim partnerima, ovoga puta radićemo na inoviranju kapaciteta u oblasti turizma koji se nalaze na području Gradske opštine Medijana. Bugarski partner će imati obavezu da nivo turističkih potencijala podiže pored granične zone – rekao je Stojanović.\nGradska opština Crveni Krst će po rečima prvog čoveka ove opštine Miroslava Milutinovića sredstva iskoristiti za pokretne bine, olimpijade, osvetljenje i druge potrebe na svom području.\nVodeći partner na projektu koji se bavi edukacijom turističkih radnika i zapošljavanjem u turizmu je oblasna administracija bugarskog grada Vrac, u čije ime je ugovor potpisala Malina Nikolova, načelnica oblasne administracije.\nU Gradskoj opštini Medijana uveliko se radi na pribavljnju dokumentacije za projekat rekonstrukcije bine u Parku Sveti Sava vrednom 300.000 EUR a koji bi takođe trebalo da ima podršku partnera iz Bugarske.


NS SEME u Rusiji – 24. međunarodni poljoprivredni sajam JugAgro u Krasnodaru\n24. Međunarodni poljoprivredni sajam JugAgro održan je u Krasnodaru u Rusiji, od 28. novembra do 1. decembra 2017. Na ovom najvećem poljoprivrednom sajmu u Rusiji, posvećenom poljoprivrednoj mehanizaciji, opremi i materijalima za poljoprivrednu proizvodnju, učestvovalo je preko 700 izlagača, uz više od 15.000 posetilaca. Sajam je održan u izložbenom prostoru GradEkspo Jug, a prostirao se u četiri zatvorena paviljona, kao i na otvorenom prostoru gde je bila izložena poljoprivredna mehanizacija.\nMeđu najvećim semenskim kompanijama zasluženo mesto imao je i Institut za ratarstvo i povrtarstvo iz Novog Sada, koji već tradicionalno učestvuje na ovom velikom međunarodnom poljoprivrednom sajmu. Institut sa Rusijom ima dugogodišnju i veoma uspešnu saradnju u oblasti prodaje semena brenda NS seme, a sudeći po izuzetnoj posećenosti štanda i brojnim zainteresovanim posetiocima, možemo reći da je Institut svoju ulogu na ovom sajmu u potpunosti opravdao.\nKvalitet semena brenda NS seme, stručnost predstavnika Instituta i lep, autentično dekorisan štand, doneli su uspeh Institutu na ovom sajamskom nastupu, gde je uspostavljena nova i učvršćena postojeća saradnja sa kompanijama u Rusiji.


Philips HC7650/15 Siva mašinica za šišanje cena, cene Srbija, prodaja Beograd Novi Sad Niš\nPhilips HC7650/15 Siva mašinica za šišanje cene\nPhilips HC765015 Pranje pod vodom Da, Napajanje Na struju i baterije... specifikacija\ncena od 10.490,00 do 10.999,00 din | prodavnica (4)\nTrenutno nemamo slike za Philips HC7650/15 Siva\nEPonuda nije internet prodavnica već Vam omogućava da brzo i lako nađete Philips HC7650/15 Siva mašinica za šišanje po najjeftinijoj ceni. Naš cilj je da kupci budu što bolje informisani o ponudi Philips mašinica za šišanje HC7650/15 Siva na tržištu Srbije. Vrlo lako nalazite željeni proizvod za kategoriju Mašinice za šišanje cene, ne morate da lutate od sajta do sajta za Philips Mašinice za šišanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips HC7650/15 Siva mašinica za šišanje sa PRODAVCEM. EPonuda ne može da garantuje potpunu tačnost specifikacije i slika za Philips HC7650/15 Siva mašinica za šišanje. Pre kupovine, podatke za Philips mašinica za šišanje HC7650/15 Siva proverite na sajtu PROIZVOĐAČA.


I ptice čiste Autor fotografije: Željko Šepić\nSvake godine je akcenat na jednom od gorućih problema koji nezaustavljivo uništava ekosistem. Ovoga puta, kao jedan od najvećih zagađivača prepoznata je plastika, odnosno ogromne količine plastične ambalaže i predmeta od plastike koje čovek baca u reke, jezera, bare, mora... Pored ostalih štetnih posledica koje ovakvo gomilanje plastičnog otpada ima na ekosistem, odnosno, pored zagađivanja i naruživanja pejzaža, najtragičnije je masovno trovanje, povrede i uginuća morskih i rečnih životinja davljenjem plastičnim kesama, bocama i drugim odbačenim plastičnim otpadom.\nGrad Pančevo, kroz rad resora za ekologiju i zaštitu životne sredine godinama ulaže napore, kako u edukaciju građana, tako i u saniranje posledica zagađivanja, posebno kada je reč o pravilnom odlaganju plastičnog ambalažnog otpada. Jedna od najvažnijih aktivnosti je ekološko opismenjavanje dece i mladih, odnosno sticanje korisnih ekoloških navika, kroz različite akcije, kao što je, na primer, “Sakupi i uštedi, videćeš da vredi”. Zahvaljujući ovoj aktivnosti koju zajednički sprovode Gradska uprava grada Pančeva - Sekretarijat za zaštitu životne sredine, JKP Higijena i JKP Zelenilo, učenici svih osnovnih i srednjih škola u Pančevu i okolnih naseljenih mesta prikupljaju ambalažni otpad i odlažu ga u namenske kontejnere. Školu koja sakupi najviše otpada, Grad Pančevo, na kraju svakog ciklusa, odnosno na kraju svake školske godine, a povodom Svetskog dana životne sredine, već četiri godine nagrađuje jednodnevnom ekskurzijom.\nOve godine, Sekretarijat za zaštitu životne sredine je raspisao likovni konkurs na temu “Šuma čista – blista”, u kojem učestvuju svi osnovci, a autori najlepših crteža ići će na jednodnevnu ekskurziju na Čardak gde će se, pored ostalog, održati predavanje o načinima odlaganja plastičnog otpada i čuvanja prirode i vodotokova čistim.\nLokalna samouprava Pančeva ovom problemu poseban značaj pridaje i kroz sufinansiranje projekata i projekata-manifestacija udruženja građana, a na osnovu konkursa iz oblasti ekologije. Tako su u proteklom periodu finansijski podržani projekti udruženja građana čija je realizacija, pored ostalog, podrazumevala i čišćenje Tamiša i Ponjavice od plastičnog otpada.\nTakođe, Grad Pančevo će, kroz aktivnosti Sekretarijata za privredu i ekonomski razvoj i Sekretarijata za zaštitu životne sredine Gradske uprave grada Pančevo i ove godine, dvanaesti put zaredom obeležiti Dan Dunava i devetu godinu zaredom organizovati Eko regatu Tamiš, a jedna od glavnih aktivnosti je upravo čišćenje priobalja reka od nagomilanog plastičnog otpada.\nPored svega navedenog, a povodom Svetskog dana planete Zemlje, JKP Zelenilo će, u saradnji sa Gradskom upravom grada Pančeva, organizovati zanimljivo dešavanje na omoljičkom trgu, ispred tamošnje Osnovne škole, a uz crvenolisnu bukvu. Za decu će biti organizovano predavanje o crvenolisnoj bukvi, o njenoj starosti i njenim posebnostima, a svi učenici trećeg razreda ove škole, za koje je i organizovana edukacija, na poklon će dobiti bojanke i majice sa motivom ovog zaštićenog drveta koje krasi centar Omoljice.


„Ako je Željko Radovanović, direktor Uprave, koji je veliki profesionalac, lepo rekao – pa, ljudi ja kontrolišem i ministre, oni nisu svete krave, ako nemate šta da krijete… Ovo rade sve zemlje, ovo je i deklaracija UN, EU, dakle radimo ono što rade sve razvijene zemlje, kako bi kontrolisali tokove novca, da bi sprečili finansiranje terorizma, i tih aktivnosti. Potpuno jedna normalna aktivnost, bez ikakve političke pozadine. Ako su knjige po tom pitanju otvorene za sve subjekte u Srbiji – kao Francuskoj, Nemačkoj i drugim zemljama, ja ne vidim, osim ukoliko nešto ne krijete, da je to problem“, rekao je Mali.\nUprava za sprečavanje pranja novca pri Ministarstvu finansija napravila je spisak medijskih radnika, nevladinih organizacija i udruženja građana, i od banaka zatražila uvid u sve njihove transakcije od 1. januara 2019. Na tom spisku, nazivom organizacije ili ličnim imenom i prezimenom i matičnim brojem, nalazi se 20 ljudi i 37 organizacija ili udruženja. Ljudi sa spiska traže od Vlade i Uprave za sprečavanje pranja novca hitno objašnjenje – zašto je protiv njih pokrenut postupak i zašto je od banaka tražen uvid u njihove račune.\nMinistarstvo finansija Pranje novca Siniša Mali\n← Šabić: Pritisak na novinare i NVO, kritika vlade zajednička svima sa spiska (VIDEO)\nRadomirović: Da li je spisak Uprave odmazda Malog za pisanje medija o njemu (VIDEO) →


Kolektivna tužba protiv Gugla „teška“ pet milijardi dolara - 04.06.2020, Sputnik Srbija\nU Americi je podneta kolektivna tužba protiv Gugla u kojoj se tvrdi da kompanija nezakonito krši privatnost korisnika tako što prati aktivnost ljudi čak i kada... 04.06.2020, Sputnik Srbija\nsvet, vesti, amerika, tužba\n19:38 04.06.2020 (Osveženo: 16:01 03.08.2021)\nU Americi je podneta kolektivna tužba protiv Gugla u kojoj se tvrdi da kompanija nezakonito krši privatnost korisnika tako što prati aktivnost ljudi čak i kada pretražuju sadržaje na mreži koristeći takozvani „privatni režim“.\nTužitelji traže obeštećenje od najmanje pet milijardi dolara od Gugla i njegovog vlasnika, kompanije Alfabet.\nMnogi korisnici interneta polaze od pretpostavke da se istorija njihovih pretraga ne prati kada se sadržaji na mreži pretražuju u „privatnom režimu“, ali Gugl kaže da to nije slučaj.\n6 April 2020, 21:36\nGugl pretraživač odbacuje tvrdnje da je njegovo postupanje nelegalno jer je, kaže, jasno obavestio korisnike da kad god otvore novu „inkognito“ karticu, veb stranica na kojoj se nalaze može da prikuplja informacije o njihovoj aktivnosti pretrage, prenosi Tanjug, pozivajući se na Bi-Bi-Si.\nPrema advokatskoj firmi „Bojes Šiler Flekner“, koja je u utorak podnela zahtev za pokretanje postupka pred saveznim sudom u San Hozeu, u Kaliforniji, kolektivna tužba će verovatno obuhvatiti „milione“ Guglovih korisnika koji su od 1. juna 2016. pretraživali na internetu u privatnom režimu.\nU tužbi se navodi da Gugl „ne sme da nastavi sa tajnim i neovlašćenim prikupljanjem podataka gotovo svih Amerikanaca koji imaju računar ili telefon“.


Jasuhiro Suzuki je sipao nedozvoljena sredstva u piće kolegi iz reprezentacije\nSuzuki je svom glavnom konkurentu za ulazak u reprezentaciju Japana, Seiđiju Komacuu, sipao steroid u piće kako bi ovaj pao na doping testu, a grešni kajakaš se domogao mesta u timu. Međutim, sraman potez mu nije prošao, njegova prevara je otkrivena i kažnjen je prema zasluzi.\n- Samo sam želeo da budem u olimpijskom timu. Ipak, zauzeo sam peto mesto, a takmičar koji je mlađi od mene ostvario je bolji rezultat - rekao je Suzuki.\nAntidoping agencija Japana mu je odredila osmogodišnju kaznu, i to nakon što je Suzuki priznao da je kolegi "začinio" piće. Inače, Komatsu se branio od optužbi da je koristio nedozvoljena sredstva i na kraju je prevara razotkrivena.\nSuzuki se nadao da će učestvovati na Olimpijskim igrama u Tokiju 2020. godine, ali će posle izreknute kazne propustiti i OI 2024. u Parizu.


Bajden ostao netaknut - Svet - Dnevni list Danas\nPočetna » Svet » Bajden ostao netaknut\nSedma debata kandidata za predsedničku nominaciju demokrata\nBajden ostao netaknut\nSedma debata šestoro američkih demokrata koji se bore za partijsku predsedničku nominaciju bila je vrlo napeta iako verovatno neće pomeriti klatno, navode politički analitičari.\n0Piše: I. Š. M. 15. januara 2020. 18.47 Izmenjeno: 18.48\nDok su se međusobno kritikovali bili su složni protiv predsednika Donalda Trampa, pokušavajući da ubede birače u ruralnoj državi Ajovi da oni imaju znanje i veštinu da pobede aktuelnog lidera na izborima u novembru.\nOcene su da kandidat DŽozef Bajden, potpredsednik vlade SAD u vreme Baraka Obame, ima razloga za zadovoljstvo budući da je na kraju noći „ostao netaknut“.\nNJegova rivalka za partijsku nominaciju Elizabet Voren je bila još jednom primorana da brani praktičnost svoje verzije sistema zdravstvene nege – „Medicare for All“, dok je bivši gradonačelnik Saut Benda u Indijani Pit Butidžiž zvučao kao „najpametnije dete u sobi“, ocenjuje Gardijan.\nSenator iz Vermonta Berni Sanders je navodno odgovarao dvosmisleno kada je reč o troškovima njegovog plana za „okretanje ekonomije naglavačke“.\nIzlaganje senatorke iz Minesote Ejmi Klobučar o obrazovanju i radnim mestima ocenjeno je kao sjajno. „NJen stav je pokazao istinsku zabrinutost za stvarnost i podsetio je zašto je jedna od najpopularnijih članica Senata“, piše britanski dnevnik.\nU vreme pojačanih napetosti između SAD i Irana, Sanders, koji sebe naziva demokratskim socijalistom, kritikovao je spoljnopolitičke poteze Bajdena – i to što je 2002. kao senator glasao za američku invaziju na Irak kojoj se Sanders protivio.\n„Bajden je glasao za najveću spoljnopolitičku grešku u istoriji zemlje“, rekao je Senator.\nKlobučar je rekla da je, kao kandidat u ranoj fazi karijere, takođe bila protiv invazije na Irak i optužila Trampa da „nepromišljeno vodi zemlju ka novom ratu“ u trenutnom konfliktu sa Iranom.\nSenatorka Voren, glavna rivalka Bajdena i Sandersa, nekadašnja profesorka prava na Harvardu i drugi kandidati, rekli su da bi radili na tome da vrate hiljade američkih vojnika kući sa Bliskog istoka.\n„Moramo da promenimo običaj da se kao odgovor za svetska žarišta šalju američki vojnici u inostranstvo“, rekla je Voren. Na pitanje da li bi neke trupe ostavila na Bliskom istoku, odgovorila je: „Ne, moramo da ih izvučemo odande.“ Sanders je tvrdio da je „Amerikancima muka od beskonačnih ratova“.\nButidžiž, jedini ratni veteran među učesnicima debate, rekao je da bi najbolje služio u ulozi glavnokomandujućeg.\nBogati aktivista za zaštitu životne sredine Tom Štajer primetio je da Tramp „očigledno nema strategiju“ prema Iranu i složio se sa Bajdenom da je potrebna međunarodna koalicija da bi se suzbile nuklearne ambicije Irana.\nU jednom trenutku došlo je do duela između Voren i Sandersa jer ga je ona „pecnula“ u vezi sa njihovim privatnim razgovorom od pre godinu dana kada je navodno kazao da „žena ne može da pobedi na predsedničkim izborima 2020“.\nNegirao je da je to rekao navodeći da je pogrešno shvaćen, te da je bio jedan od onih koji su podržali Hilari Klinton 2016.\nOna je primetila da su muški kandidati na bini zajednički izgubili 10 izbora u svom životu dok su dve žene – ona i Klobučar – neporažene u svojim kampanjama.\nOvo je bila prva debata u kojoj su učestvovali samo beli kandidati, jer su crni, latinoamerički i azijski kandidati ispali iz trke zbog nedostatka novca i podrške, ili se nisu kvalifikovali za debatu.\nDemokrate u Ajovi prve će glasati za nominaciju svog kandidata na stranačkim skupovima 3. februara.\nBajden, koji sada vodi svoju treću trku za predsedničku nominaciju demokrata, vodi u nacionalnim anketama, ali zaostaje za drugim kandidatima u Ajovi i nekim drugim državama.\nPrema anketama od proteklog vikenda u Ajovi, Sanders je na prvom mestu sa 20 odsto glasova.\nVoren je na drugom mestu sa 17 odsto, Butidžidž na trećem sa 16, a Bajden je na četvrtom sa 15 odsto.\nAmerički izbori, Džo Bajden, Sjedinjene Američke DržaveDemojn\nRivali žestoko napali „malog Majkla“


Predškolskoj ustanovi ’’Boško Buha’’ dodeljena sredstva za realizaciju projekta povećanja eneregetske efikasnosti - eeVrbas.org\nPredškolskoj ustanovi ’’Boško Buha’’ dodeljena sredstva za realizaciju projekta povećanja eneregetske efikasnosti\nDatum: utorak, 08 decembar 2015 10:23\nPredškolskoj ustanovi "Boško Buha" dodeljena sredstva za realizaciju projekta povećanja eneregetske efikasnosti\nO7.12.2015. godine zaključen je ugovor o dodeli bespovratnih podsticajnih sredstva za sufinasiranje realizacije projekta ugradnje kotlva sa većim stepenom korisnog dejsta u javnim ustanovama, između Autonomne pokrajne Vojvodine – Pokrajnskog sekretarijata za energetiku i mineralne sirovine i Predškolske ustanove Boško Buha.\nPredmet ovog ugovora je realizacija projekta adaptacije sistema grejanja u objektu Cvrčak-Predškolska ustanova Boško Buha u Bačkom Dobrom Polju. (Zamena kotla na lož ulje gasnim kondenzacionim kotlom). Sredstva su dobijena na konkursu o dodeli besovratnih sredstava za finansiranje realizacije projekata ugradnje kotlova sa većim stepenom korisnog dejstva u javnim ustanovama koji je raspisao Pokrajnski sekretarijat za eneregtiku i mineralne sirovine. Ukupna vrednost projekta je 2.310.792,00 dinara sa PDV od kojih su bespovratno dodeljena sredstva u iznosu od 1.540.528,00 dinara. Svu potrebnu dokumentaciju za apliciranje zajedničkim radom su pripremili Kancelarija za eneregtski menadžment i Kancelarija za loklani ekonomski razvoj opštine Vrbas.


Dimitrije Boarov: Ugovor i prateće neizvesnosti - Javni servis\nDimitrije Boarov: Ugovor i prateće neizvesnosti\nVučić uporno spominje za uporedbu „berzanske cene gasa“ s našom „ugovorenom cenom“, pa procenjuje da će one biti „3.500 dolara, možda čak i 4.000 i 5.000 dolara“ za 1.000 kubika, što mu daje izmišljeni astronomski benefit za Srbiju.\nUprkos nekoliko značajnih neizvesnosti koje i dalje prate produženje famoznog ugovora o snabdevanju Srbije ruskim prirodnim gasom, može se reći da je ruski predsednik Vladimir Putin srpskom predsedniku Aleksandru Vučiću (telefonom) obećao povoljne uslove za nastavak snabdevanja u naredne tri godine. Naime, obećana je produžena važnost stopostotne „naftne formule“ za formiranje cene uvoza ruskog gasa u visini od 2,2 milijarde kubika godišnje, što znači, prema Vučićevim rečima, da bi nas u zimskom periodu, kada će cena nafte biti veća od današnjih 120 dolara za barel, 1.000 kubika (umesto sadašnjih 270 dolara) trebalo da košta između 310 i 408 američkih dolara. To u današnjim uslovima izgleda povoljno, a da li će i biti povoljno – zavisi od mnogo stvari koje je gotovo nemoguće prognozirati.\nAko kroki analize suštine ovog nedeljnog telefonskog dogovora dva predsednika oko gasa počnemo njegovim povoljnim stranama, prvo upada u oči da je na vidiku posao oročen na tri godine. To je značajno jer taj vremenski okvir ne bi trebalo da smeta Evropskoj komisiji jer i druge članice ne očekuju da će se naći neka realna alternativa ruskom gasu u tom razdoblju. Istovremeno, svi očekujemo da će se u trogodišnjem razdoblju bar razbistriti situacija nastala ruskim vojnim napadom na Ukrajinu. Istina, Srbija sada nema računa da pravi planove o potpunom napuštanju ruskog Gasproma kao glavnog snabdevača gasom Srbije jer bi to praktično značilo da je bacila pare (navodno oko 1,6 milijardi evra) na izgradnju „Turskog toka“ preko svoje teritorije. Druge evropske zemlje mogle bi praviti takve skupe planove novih pravaca snabdevanja, ali se čini da ni njima takav dugoročni scenario ne odgovara ni u kom pogledu. To ipak ne umanjuje puku činjenicu da se u nekom lošem ratnom scenariju u nekom budućem „paketu sankcija“ neće ići i na kažnjavanje onih koji iskaču iz evropske politike prema Rusiji i da ceo gasni aranžman Srbije sa Rusijom zavisi od Bugarske (a eventualni naftni aranžman zavisi od Hrvatske), to jest zavisi od odluka EU.\nKad je reč o produženju „naftne formule“ za Srbiju, tu već nije lako ići u patetične prognoze da će, kako je sam Vučić javno procenio, to značiti da će cena za Srbiju biti tri puta, a zimi i deset puta manja od cena koje će plaćati druge evropske zemlje. On uporno spominje za uporedbu „berzanske cene gasa“ s našom „ugovorenom cenom“, pa procenjuje da će one biti „3.500 dolara, možda čak i 4.000 i 5.000 dolara“ za 1.000 kubika, što mu daje izmišljeni astronomski benefit za Srbiju. Vučić pri tome zaboravlja da je promet gasa na berzama zasad marginalan u odnosu na promet koji se obavlja po dugoročnim ugovorima sa Gaspromom, te da tim cenama na berzama (niskom ponudom) diriguje ruska državna kompanija.\nJoš jedna neizvesnost može za Srbiju postati značajna kad je u pitanju plaćanje cene uvoza gasa iz Rusije. Ništa još ne znamo da li će Srbijagas (to jest, uvoznik za tu kompaniju – Jugorosgas) morati plaćati gas u rubljama ili u dolarima. Zbog stalnog „jačanja“ rublje prema dolaru, prema ukazu predsednika Putina, i zbog prekida iznošenja deviza iz Rusije i restrikcija na zameni rublje za devize ili zlato, tiho se nameće i poskupljenje gasa prema onima koji ruskoj politici nisu bitni ili nisu komercijalno bitni. I tu Srbija može, ali ne mora da nastrada.\nGlavna neizvesnost oko valjanosti dogovorenog ugovora o snabdevanju Srbije gasom u naredne tri godine teoretski ostaje u domenu geopolitike. Istina, kako stvari sada stoje, Srbija nije spremna za neki ozbiljniji zaokret ni na tom planu. Niko nije u stanju da promeni vladajuću floskulu da je plivanje niz vodu uvek najbolja politika.


Gogoljeva “Ženidba” na sceni Centra za kulturu Smederevo – Semendria\nGogoljeva “Ženidba” na sceni Centra za kulturu Smederevo\n13. jun 2017. KULTURA – Dramski umetnici Teatra na Vasilevskom iz Sankt Petersburga izvešće u četvrtak, 15. juna, na velikoj sceni Centra za kulturu predstavu „Ženidba“ po delu Nikolaja Vasiljeviča Gogolja, u režiji Vladimira Tumanova.\nPozorišno ostvarenje koje obiluje na momente grotesknim humorom donosi kritiku formalizma u svim sferama života, najpogubnijeg onda kada se dešava u oblasti ljudske intime, a kroz prikaz muško-ženskih odnosa na duhovit način ismeva malograđanštinu koja u ženidbi vidi statusni simbol i društvenu obavezu kojom se ispunjavaju tuđa očekivanja. Кomedija režirana u duhu afiniteta prema tradicionalnom pozorištu, dočarava likove koji ne žive sopstveni život, već ispunjavaju formu i željni priznanja pribegavaju apsurdnim postupcima.\nPredstava „Ženidba“ osvojila je simpatije kritike i probirljive publike u Sankt Petersburgu, a „potpuno neverovatan događaj“ u dva čina u izvođenju Teatra na Vasilevskom smederevska publika će moći da prati uz srpski titl. Predstava počinje u 20 sati, a cena ulaznice je 200 dinara.\n« Uspela kontrolna regata za Smederevce\nSolidni rezultati na mitingu „Velika nagrada Novog Sada“ »


Poslednje, 34. zasedanje Skupštine grada Požarevca u postojećem sazivu • Poportal\nNa današnjoj sednici Skupštine grada Požarevca usvojeni su predlozi planova detaljne regulacije „Požarevac 1“ , odnosno izmene i dopune Plana generalne regulacije „Požarevac 2“ . Ova dva plana imaju značajnu ulogu u urbanističkom razvoju grada, obzirom da se katastarsko i faktičko stanje dosta razlikuju, a njima se reguliše prostor od najužeg centra grada do koncerna Bambi koji je i bio jedan od inicijatora izrade plana generalne regulacije „Požarevac 2“ obzirom da ova kompanija želi da proširi svoje kapacitete.\nNajviše rasprave je bilo oko rešenja o davanju saglasnosti na Izveštaj o radu Gradske uprave za 2019. godinu, odnosno bila je to prilika da odbornici otvore niz tema koje su se ticale i drugih tačaka kao što je usvajanje Izveštaja o radu Gradskog štaba za vanredne situacije na teritoriji grada Požarevca pa sve do investicionih radova u gradu koji su izvedeni ili su u toku.\n„Siguran sam da smo svi zajedno kao saziv Skupštine grada Požarevca, mislim na sve odbornike svih partija, želeli da iskreno učestvujemo u odlukama koje su bitne za grad Požarevac i da smo svi zajedno ponosni na to šta je urađeno u protekle 4 godine. Uvek ima različitosti u mišljenjima, ali će ipak narod reći svoje na predstojećim izborima. Ono što mogu da kažem a da ne budem subjektivan jeste da ne postoji segment u gradu Požarevcu, od infrastrukture do kulture i sporta, koji nije napredovao. „, rekao je Bojan Ilić koji je bio predsedavajući i ovim zasedanjem požarevačke skupštine. On je od uspeha rada ovog zasiva skupštine naveo e-skupštinu koju su zaposleni u Gradskoj upravi samostalno izradili kao i činjenicu da je poljoprivredno zemljište čiji je vlasnik republika a korisnik grad Požarevac u postupku javnog nadmetanja licitirano prvi put i gradska kasa će u narednih 15 godina zahvaljujući tome biti punija za 20 miliona dinara svake godine. Radi se o ukupno 1800 ha.\nNa današnjoj sednici usvojeni su izveštaji o radu ustanova i fondacija čiji je osnivač grad Požarevac za prošlu godinu. Po usvojenoj odluci skupštine, biće sproveden javni konkurs za izbor direktora JKP „Vodovod i kanalizacija“ u Požarevcu. Predlozi akata iz oblasti izbora, postavljenja,imenovanja, razrešenja i prestanka mandata su usvojeni, pa je tako nova v.d. direktorka JU „Sportski centar Požarevac“ Marija Trnavac.


Mojsilović: Kfor najodgovorniji za bezbednost na Kosovu\nNačelnik Generalštaba Vojske Srbije general Milan Mojsilović sastao se danas u Beogradu sa komandantom KFOR-a general-majorom Lorencom D’Adariom.\nMilan Mojsilović i Lorenco D`Adario (Foto Jovo Mamula MC Odbrana)\nTokom sastanka, razgovaralo se o aktuelnoj bezbednosnoj situaciji na Kosovu i aktivnostima koje se preduzimaju u cilju praćenja situacije na terenu i očuvanja i unapređenja mira i bezbednosti na prostoru južne srpske pokrajine.\nGeneral Mojsilović je podsetio da Vojnotehnički sporazum, kao i ostali potpisani sporazumi sa Kforom, ne prepoznaju druge strane osim snaga bezbednosti Republike Srbije i Kfor-a.\nPrema Mojsilovićevim rečima, nepoštovanje procedura koje definišu postupanje strana potpisnica sporazuma negativno se odražava na ukupnu bezbednosnu situaciju na Kosovu i Metohiji, što doprinosi osećaju nesigurnosti građana.\nJoš jednom je istakao da je Kfor jedina legitimna oružana formacija na Kosovu i da je kao takav "najodgovorniji za bezbednost stanovništva na celokupnom prostoru Autonomne Pokrajine Kosova i Metohije, a posebno nealbanskog stanovništva na severu".\n28.05.2020 Preminuo profesor Điđa (8840)\n28.05.2020 SNS prepravio spot (998)


EU: U Švedskoj najveći porez na prihode | Poreska politika | Al Jazeera Balkans\nEU: U Švedskoj najveći porez na prihode\nBugarska ima najnižu stopu poreza na prihod fizičkog lica u Evropskoj uniji, dok je u Švedskoj i Danskoj ona najviša.\nProsječni PDV u EU-u je posljednjih godina znatno povećanAP\nMeđu zemljama Evropske unije (EU) vladaju velike razlike u porezima.\nDok u Švedskoj najveća stopa poreza na prihod fizičkog lica ove godine dostiže 56,6 posto, u Bugarskoj je to deset procenata, pokazuju podaci Agencije za statistiku EU, Eurostat.\nNa drugom mjestu iza Švedske je Danska s porezom na prihod fizičkih lica od 55,4 posto. Upravo su u tim skandinavskim zemljama najveće plate u EU-u.\nPored toga, Švedska je, također, poznata po veoma razvijenom sistemu socijalne zaštite, gdje se pruža velika podrška roditeljima s djecom, kao i podrška u zapošljavanju.\nŠvedska i Danska imaju porez na prihod fizičkih lica 55,4 posto, a, istovremeno, u tim skandinavskim zemljama su najveće plate u EU-u.\nStatističari su za svoje podatke o porezima u Skandinaviji koristili najveću moguću stopu, koja može znatno da se razlikuje od stopa u drugim zemljama u kojima su prihodi oporezovani progresivno, prema njihovoj visini.\nRazličit i PDV\nSlične razlike kao kod poreza na prihod su i porezi na dodatu vrijednost (PDV). Tako u Luksemburgu prosječni standardni PDV ove godine iznosi 15 procenata, dok je u Mađarskoj to 27 posto, a u Danskoj i Švedskoj 25 posto.\nProsječni PDV u EU-u je posljednjih godina znatno povećan, naveli su evropski statističari. Dok je 2000. godine iznosio 19,2 posto, ove godine se popeo na 21 procenat.\nU EU-u se značajno razlikuju i prihodi zemlje od poreza u odnosu na bruto domaći proizvod (BDP).\nU 2010. godini, prema najnovijim statističkim podacima, odnos poreskih prihoda u Litvaniji dostizao je 27,1 posto tamošnjeg BDP-a.\nU Danskoj je to bilo 47,6, a prosjek Evropske unije je 38,4 posto.


„Zlatni dani” vraćaju emocije i romantiku na male ekrane - mediji.net\nOd 12. aprila na Superstar TV stiže romantična komedija „Zlatni dani” u zajedničkoj produkciji Telekoma Srbija i RTV Pink i izvršnoj produkciji „Stella Production“.\nSerija puna zdravog humora namenjena celoj porodici rađena je po tekstu legendarnog Gordana Mihića, dok režiju potpisuje Marko Sopić. Kroz priču o naizgled običnom paru koji započinje zajednički život, gledaoci će shvatiti da pravo na ljubav ne zastareva, bez obzira na godine i prethodna loša iskustva.\nU središtu zapleta su mladi biznismen...\nsuperstar tvViše od 100 tekstova\nromantična komedijaPročitajte još na ovu temu\nnova serijaPročitajte još na ovu temu\nzlatni daniPročitajte još na ovu temu\nŠTA BISTE UČINILI KAD BI NESTALI ONE KOJE NAJVIŠE VOLITE? „Jedini izlaz“ od 17. aprila na Superstar TV!\nApril na Superstar TV-u obeležiće početak emitovanja nove serije Jedini izlaz, psihološkog trilera protkanog misterijom, sa Anđelkom Prpić u glavnoj ulozi. | Zabava\nBEOGRAD - Generalni direktor Telekoma Srbija Vladimir Lučić postao je član Forbsovog poslovnog saveta, koji čine istaknuti poslovni lideri iz čitavog sveta.Forbsov poslovni savet je organizacija u čije članstvo se ulazi po pozivu i na osnovu referneci koje ...\nU mts mreži uspostavljate poziv za manje od jedne sekunde, dostupni ste na svakom mestu u Srbiji, bez obzira na to da li je reč o gradovima ili ruralnim područjima, i imate kristalno jasan kvalitet zvuka


Korišćenje forenzičkih analiza podataka napredovalo u protekle dve godine - Biznis i Finansije\nHome\tVestiIT i nauka\tKorišćenje forenzičkih analiza podataka napredovalo u protekle dve godine\n„Sajber kriminal je svakodnevna pretnja i realnost što predstavlja veoma dinamičan i surov izazov za kompanije. Iz tih razloga, upravni odbori i direktori kompanija bi trebali da forenzičku analizu podataka uvrste u svoje programe upravljanja rizicima i usklađenosti, i to kao ključnu komponentu. To je veoma važno s obzirom na postojeće regulatorno okruženje, ali i na reakcije tržišta i posledica do kojih može doći zbog slučajeva mita, prevara ili sajber upada u sistem kompanija“, izjavio je Dejvid Stalb (David Stulb), globalni direktor odeljenja za istragu prevara i rešavanje sporova (Fraud Investigation & Dispute Services ili FIDS) u kompaniji EY.\n„Uzimajući u obzir nivo pritiska sa kojima se kompanije suočavaju kada je u pitanju prevencija prevara, nije iznenađenje sto većina ispitanika tvrdi da ulaže više napora u proaktivne mere. Programi za praćenje i nadzor, koji koriste forenzičku analizu podataka mogu pomoći kompanijama u jačanju njihovih programa usklađenosti poslovanja, unapređenja korporativne kulture, kao i jačanju poverenja od strane regulatornih organa i ostalih interesnih strana”, kaže Dejvid Remnic (David Remnitz), globalni direktor odeljenja za tehnološku forenziku (Forensic Technology & Discovery Services ili FTDS) u EY.\n„Kompanije tradicionalno koriste forenzičke analize podataka tokom istraga prevara. Međutim, da li je bolje sprečiti ili lečiti? Korišćenjem FDA alatki za prevenciju i detekciju potencijalnih prevara možemo izbeći da do njih (a samim tim i poslovnih gubitaka) uopšte i dođe. Drugim rečima, umesto da se alatke forenzičke analize podataka koriste isključivo u reaktivne svrhe (tj. istrage), njihovo korišćenje u preventivne i detektivne svrhe može biti od velike koristi za kompanije.\nNa osnovu rezultata našeg istraživanja, kompanije koje su imale pozitivno iskustvo sa korišćenjem forenzičke analize podataka su, između ostalog, potrošile oko 1/3 svojih budžeta namenjenih za prevenciju prevara i usklađenost poslovanja upravo na unapređenje forenzičke analize podataka“, napominje Filip Bojović, viši menadžer i šef odeljenja za istragu prevara i rešavanje sporova u EY Srbiji.


USKLAĐIVANJE JUGOSLOVENSKOG GRAĐANSKOG PRAVA SA PRAVOM EVROPSKE UNIJE\nJugoslovensko društvo je u dubokoj krizi, kako u celini, tako i u svakom pojedinačnom segmentu. Rastakanje društvenog tkiva dovelo je do potpunog rušenja sistema vrednosti iz prethodnog perioda, zasnovanog pre svega na ideološkim premisama a time i na specifičnim ekonomskim postulatima. Da bi po nastupanju željenih promena bilo mogućno ubrzati procese revitalizacije društvenog bića valja iskoristiti ovaj prpremni period da bi se sagledali svi problemi i pripremili modeli rešenja kompatibilnih pre svega sa rešenjima usvojenim od strane članica Evropske Unije.\nCilj ovog projekta je priprema za vreme kada će prestati izolacija SRJ ćime će se otvoriti integrativni procesi koji podrazumevaju nužne promene u svim segmentima društva pa time i usaglašavanje jugoslovenskog građanskog procesnog prava sa pravom Evropske Unije na način i u obimu koji vodi inkorporiranju jugoslovenskog prava u evropski pravni sistem. Građansko procesno pravo je veoma važan segment pravnog sistema jer određuje način postupanja u ostvarivanju zaštite pojedinačnih prava pred sudom i nužno korespondira sa materijalnopravnom osnovom koja, budući da proizlazi iz realnih životnih tokova, izražava samo biće društva, ali na nju takođe i povratno utiče. Građansko procesno pravo samo na prvi pogled predstavlja puku formu. Po svojoj suštini ono, međutim, obezbeđuje zaštitu vrednosnog sistema zajednice tako što svim članovima zajednice nameće određene standarde postupanja koji su odmereni u odnosu na zaštitno dobro. Podrazumeva se da usklađivanje građanskog procesnog prava mora da bude sastavni deo usklađivanja ne samo ukupnog pravnog sistema već i društvenog sistema u celini. Ovo stoga što usklađivanje jednog segmenta pravnog sistema nije prosto usaglašavanje već izraz dubokih i suštinskih promena u društvu u celini.\nOPIS I SADRŽAJ PROJEKTA\nProjekat se ostvaruje u više osnovnih faza:\nIzrada uporedne analize jugoslovenskog građanskog procesnog prava i procesnog prava članica EU i utvrđivanje razlika kao i kvaliteta razlika zavisno od nivoa razvijenosti zemlje članice;\nUtvrđivanje razlika koje proizlaze iz činjenice nepostojanja u SRJ određenih društvenih odnosa i institucija društva (u svim oblastima života);\nPribavljanje mišljenja ostalih projektnih timova koji u okviru LEX-a rade na projektima usaglašavanja drugih segmenata u oblasti prava ali i ekonomije budući da od rešenja koja se implementiraju u ekonomskim odnosima zavisi i pravni okvir i model zaštite konkretnog odnosa;\nObjedinjavanje rezultata dobijenih u fazama 1, 2 i 3 i sagledavanje ukupne problematike;\nFormulisanje nekoliko varijanti modela rešenja prihvatljivog budućeg građansko procesnog prava\nStručnoj javnosti organizovanjem okruglog stola;\nNajširoj javnosti putem medijske kampanje\nda pruži jasan i utemeljen precizan snimak stanja u oblasti građansko procesnog prava u SRJ u odnosu na zaštitna dobra.\nda u odnosu na zaštitna dobra, a u kontekstu očekivanih promena, pruži projekciju vezanu za integraciju u EU kada se za to steknu uslovi;\nda ponudi modele rešenja u više varijanti, podobnih za brzu implementaciju u izmenjenom društvenom kontekstu;\nda doprinese razvoju svesti stručnog i najšireg javnog mnjenja o neusklađenosti jugoslovenskog građanskog procesnog prava sa savremenim evropskim pravnim standardima;\nda doprinese razvoju svesti svesti stručnog i najšireg javnog mnjenja o potrebi blagovremenog usklađivanja jugoslovenskog građanskog procesnog prava sa savremenim evropskim pravnim standardima;\nda doprinese jačanju uloge civilnog društva u procesu zagovaranja potrebe usklađivanja jugoslovenskog građanskog procesnog prava sa savremenim evropskim pravnim standardima;\nda doprinese afirmaciji uloge organizacija civilnog društva u formulisanju i predlaganju novih rešenja.\nProjekat se realizuje u periodu od jula 2000 do jula 2001 godine.


Dešavanja | 13.06.2021\nGRADONAČELNIK IH UGOSTIO NA CRKVINI\nPetnaestak turističkih novinara iz regiona boravilo je u Trebinju u studijskoj posjeti, upriličenoj u svrhu turističke promocije ovoga grada, u okviru kampanje "I ovog ljeta Trebinje te čeka".\nPredstavnike elektronskih, pisanih i internet medija iz Srbije, BiH, Hrvatske, Slovenije i Makedonije na Crkvini iznad Trebinja ugostio je i gradonačelnik Mirko Ćurić, napominjući da je dosta razloga da se posjeti Trebinje, poput kulturno-istorijskog nasljeđa, vjerskih objekata, vinarija, ali i gastronomske ponude i prelijepe prirode.\n“Mi smo prije petnasetak godina imali samo jedan hotel, a danas je 25 hotela, motela, hostesa, sa 3.200 ležajeva i sve je u sezoni uglavnom puno, što dovoljno govori o privlačnosti Trebinja koja je oduvijek bila evidentna, ali se vjerovatno nije dovoljno promovisala, a mi to nastojimo uraditi upravo ovakvim kampanjama”, kazao je novinarima Ćurić.\nOn je takođe kazao da su u ovom gradu svjesni da se svake godine turistima treba ponuditi nešto novo, a Trebinje se i u pandemiji spremalo za to što je novo i što može privući turiste.\n“Uz pomoć Srbije se radi Duhovni centar Mrkonjići koji već sada ima ogroman broj posjetilaca, ali postaje i veliko svetilište, pored srednjevjekovnih manastira, Hercegovačke Gračanice koja je sagrađena za samo šest mjeseci, što je dokaz da sve možemo kada smo složni, i graditi uz pomoć našoh ktitora kakav je to slučaj ovdje, uz pomoć dvije vlade, Srbije i Republike Srpske, ali dobrim dijelom i sopstvenim sredstvima”, istakao je Ćurić.\nOn je novinarima obećao da će ih, u jednom od njihovih narednih studijskih putovanja, ponovo dočekati nešto novo i drugačije u Trebinju, poput kanala oko Starog grada koji se počinje graditi i sličnih atrakcija.\nU trebinjskoj Turističkoj organizaciji se nadaju da će ovi novinari preko putopisnih reportaža, priča i priloga široj javnosti prezentovati razloge zbog kojih će odmor provesti u Trebinju…


VICE - Bila sam na konferenciji za novinare Stefana Cvetkovića i dalje mi ništa nije jasno\nNa samom početku konferencije koja je trajala nešto više od sat vremena Cvetković je najavio kako će ona izgledati - pomalo filmična, poput njegove otmice i poprilično nejasna\n19 Jun 2018, 2:36pm\nSve fotografije autorkine.\nSala na prvom spratu Medija centra Beograd na Terazijama ne pamti ovako veliki broj novinara, koji su se okupili u utorak u 13 časova kako bi čuli kolegu Stefana Cvetkovića i njegovu verziju događaja o poslednjih šest dana, otkada je nestao u Beloj Crkvi.\nNovinar iz Bele Crkve, koji je nestao prošle nedelje u sredu predveče, a pronađen u petak popodne, ispričao je novinarima šta se sve dogodilo tokom otmice, posle pronalaska, i policijskog ispitivanja.\nKonferencija za štampu je na trenutke bila haotična, nejasna i puna nelogičnosti, baš kao i sve u vezi sa novinarom Cvetkovićem.\nPojavio se sa par minuta zakašnjenja, i na samom startu se zahvalio kolegama, novinskim udruženjima, ali i "celokupnoj javnosti" - svima, kako je rekao "koji su zabrinuti zbog svega što se dešavalo ovih dana".\nKonferenciju za štampu zakazao je juče za danas, odlučivši da ne posluša nadležne organe oglušivši se o njihovu preporuku da ne razgovara sa novinarima. Naljutili su ga predsednik države Aleksandar Vučić, ministar policije Nebojša Stefanović i direktor BIA Bratislav Gašić, koji su, kako je rekao "bez ikakvog prava", izneli detalje istrage u javnost. Takođe je odlučio da se oglasi zbog neistina koje su se pojavile u medijima.\nNa samom početku konferencije koja je trajala nešto više od sat vremena Cvetković je najavio kako će ona izgledati - pomalo filmična, poput njegove otmice i poprilično nejasna - saopštivši da je jedan njegov prijatelj, "koji radi u jednom državnom organu" nedostupan, i da ne može da dođe do njega.\nA onda je dodao da se "iskreno brine za tužioca Kneževića", kog je pozvao telefonom pred okupljenim kolegama kako bi mu rekao da je dostupan nadležnima i da će rado da se pojavi u vršačkom tužilaštvu. On je potvrdio da je policijska uprava Pančevo podnela Osnovnom javnom tužilaštvu u Vršcu krivičnu prijavu protiv njega zbog sumnje da je počinio krivično delo lažno prijavljivanje. Cvetković se tereti da je prijavio da je nad njim učinjeno krivično delo protivpravno lišavanje slobode, iako je znao da to delo nad njim nije izvršeno, navodi se u prijavi.\nKnežević, tužilac iz Vršca, bio je nedostupan, a Cvetković je nešto kasnije na konferenciji rekao da je on možda ugasio telefon jer je gledao prenos iz Medija centra i čuo da će ga novinar zvati, ili je "otet i u nekom podrumu".\nTakođe, Cvetković je rekao da je policijsku pratnju dobio a ne, kako su neki mediji objavili, tražio. I da policija vodi računa o njegovoj bezbednosti, ali i bezbednosti njegove porodice.\nGovoreći o samom događaju, Stefan Cvetković ostaje pri tvrdnji da je otet u sredu uveče i da je njegovom vozilu preprečilo put drugo putničko vozilo iz kog je izašao "čovek sa značkom i pištoljem" uperenim u njega, kao i da su u vozilu bila još dva lica koja su nosila maske. On je rekao da ga je značka podsetila na policijsku, ali nije mogao da potvrdi da li je zaista reč o toj znački ili možda vatrogasnoj, ili nekoj trećoj.\nPrema njegovim rečima izvukli su ga za ruku iz automobila. "Nema borbe, nema razgovora. Posle 3-4 minuta vožnje, jedan od njih me hvata ruku, u tom trenutku me zvoni telefon, stavlja mi ga neko na uvo, kažu mi: 'Javi se', ja se javljam, moj prijatelj Dejan me je zvao, otaljavam razgovor. Bio je to poslednji razgovor koji sam imao".\nPrema njegovim rečima posle pet, šest minuta vožnje promenio je vozilo, i iz putničko prešao u drugo, sa "kliznim vratima", kojima se kako je rekao vozio između sedam i deset minuta.\n"Izlazi se na peščani teren, otvaraju se klizeća vrata, izvučen sam iz tog vozila, napravio sam 6-7 koraka, i onda stepenište, 12 stepenika", kaže Cvetković opisujući svoju otmicu, dodajući da se potom spotakao na neki mali stepenik da je došao u protstorijiu u kojoj je, prema njegovoj proceni, laminat ili neki parket.\n"Smeštaju me u stolicu. Ja ćutim, u jednom trenutku jedno od tih lica mi kaže 'da li si svestan šta radiš'. Akcenat je čudan, meni liči na slovenački, nisam vezivan nisam tučem, samo sedim. Vreme beskrajno traje, čujem helikopter, pretpostavljam da se nešto dešava, da ima veze sa nekim krimnalom, da je ta značka bila laža, pištolj nelegalan. Ja čujem da se u prostoriji kretnja, i pretpostavljam da je prouzrakovana nervozom".\nPrema njegovim rečima nakon "10, 12, 15 sati" tražio je da ide u toalet, i da je kada su mu uslišili molbu tražio i vodu, koju je dobiju, i zbog koje mu je kapuljača-tkanina koju je imao na glavi malo podignuta.\n"Vidim plave pločice, krajičkom oka, koje inače ima mnogo domaćinstava u Beloj Crkvi, jer ih je pravila fabrika iz Bele Crkve, zato mislim da sam bio negde u blizini", kaže Cvetković.\nOd tog trenutka pa do trenutka kada su ga otmičari pitali gde će da ga ostave niko mu se, kako kaže, nije obratio.\n"Bilo ih je ne manje od dvoje, možda je bilo i četvoro-troje", kaže novinar iz Bele Crkve.\nNakon što im je rekao gde želi da ga odvedu, Cvetkovićevim otmičarima je, prema njegovim rečima trebalo dvadesetak minuta.\n"Na isti način na koji su me uveli su me i izveli, stepenište, peščana podloga, ulazimo u neko putničko vozilo, desno u predelu pluća imam nešto metalno, što pretpostavljam da je pištolj", kaže Cvetković, kojeg su otmičari ostavili u blizini mesta na kom je tražio da ga ostave uz poruku "Evo stigao si, ovde te ostavljamo, bilo bi pametno da ne skidaš to sa glave pet minuta, ako hoćeš da živiš".\nStefan Cvetković ističe da ga niko nije pronašao, već da je on zvao policijskog službenika koji je došao za minut, i koji ga je odveo do drugih kola u kojima su bili vozač, načelnik Policijske uprave Nikola Pupovac i Dijana Hrkalović državna sekretarka Ministarstva unutrašnjih poslova.\nSve se to dešava, kaže Cvetković u petak oko 14, 14.30, sat ili pola sata pre nego što će predsednik Srbije Alesandar Vučić održati konferenciju za štampu na kojoj je izjavio da je novinar "u njihovim rukama, i da će tu još dugo ostati".\n"U vozilu MUP-a me dovoze do SIV-a, u kabinet Dijane Hrkalović. Tu su bili ljudi, načelnici, kako su rekli, koji su radili na slučaju. Razgovarali su sa mnom četiri, pet sati, ponašanje svih je bilo profesionalno", rekao je Cvetković i dodao da ga je pregledala ekipa Hitne pomoći i da mu je data hrana.\nPosle toga odveden je na Vojno-medicinsku akademiju gde ga smeštaju u apartmanski deo.\n"Rečeno mi je da bi zbog istrage i zdravstvenog stanja bilo bolje da tu ostanem neko vreme.", kaže Cvetković koji se u međuvremenu čuo i sa ocem.\nSa VMA je, kako kaže, pušten u nedelju na njegovo insistiranje.\n"Ja sam uz adekvatnu policijsku pratnju odvežen gde sam želeo, video sina, i nakon toga sam otišao za Belu Crkvu".\nNa konferenciji za štampu rekao je i da je preskočio jedan detalj, i da to treba da zapamtimo.\nOdlučio je da zakaže konferenciju za štampu jer smatra da on nije direktna meta. "Ovde su meta oni koji istražuju, koji neće da ćute, one koji nekome smetaju, i zbog toga sam rešio da se ubrzam i pojavim danas ovde", rekao je Cvetković.\nCvetković je izgledao veoma smireno dok je iznosio detalje svega što mu se desilo. U toku konferencije zahvalio se ministru Stefanoviću, i predsedniku Vučiću, za koje je rekao da su mu delovali zabrinuto. Tek nakon što su kolege počele da mu postavljaju pitanja počeo je da govori pomalo agresivnije i življe.\nU toku konferencije Cvetković se preznojio, pa je tražio od prijatelja da mu donesu "crnu majicu". Ispostaviće se da je reč o majici i na kojoj piše "EU uradi više za medijske slobode u Srbiji". U majicu se presvukao pred novinarima.\nU jednom navratu je poručio i da "neće da se pravda ministru informisanja u vreme ubistva Slavka Ćuruvije".\nCvetković je na konferenciju doneo i kesu sa stvarima u kojima je bio u toku otmice - šorc, papuče, majicu - i kapuljaču koja mu je bila na glavi, a koju je zapakovao u posebnoj kesi.\nNajavio je da će tražiti međunarodnu istragu, zašto su se pojavile "rupe u toku ovih dana" i da se boje da su ih napravili "oni koji su na rupe ukazivali", te da će kesu sa kapuljačom odneti u jednu ambasadu, možda čak i u dve.\nTek nakon insistiranja kolega rekao je da je jedna od tih ambasada "ruska", a da će druga možda biti nemačka.\nUpravo ta kapuljača u kesi je izazvala konfuziju, Cvetković nije želeo da kaže zašto je nije dao policiji, niti gde ju je krio, a sakrio ju je u onom minutu koliko je policajcu kojeg je zvao trebalo da dođe.\nOdbacio je mogućnost da je policija sarađivala sa njegovim navodnim otmičarima, ali kako kaže, "zna da u Srbiji postoji više otuđenih centara moći, od kojih neko možda ima svoje ljude unutar sistema".\nOdgovarajući na pitanja otkud neslaganja u izveštaju policije i njegovom svedočenju kao i navode da je pao na poligrafu on je upitao zašto bi neko ko je pao na pitanju "da li radi za stranu službu" bio pušten na slobodu.\nKesa sa stvarima i kapuljačom\n"Možda se ja ne zovem Stefan Cvetković, možda kao strani agent imam neko drugo ime. A čovek koji je radio poligraf, siguran sam da neće danas, ali možda u neko drugo vreme će vam detaljno reći sve, jer je radio poligraf i sa svim mojim prijateljima. I niko to nije odbio", rekao je Cvetković i pozvao ljude koji tvrde da radi za strane službe da mu obavezno kažu gde je novac koji je dobio.\n"Verujem, i pored mnogih rupa, da je ogroman broj ljudi (u državnom aparatu) apsolutno profesionalan, ali osećam manjak hrabrosti", rekao je Cvetković.\nUpitan ko je zvao njegovu majku u jedan posle ponoći u četvrtak s njegovog telefona, u trenutku kada je on bio sa otmičarima, rekao je da bazne stanice mogu da otvrde odakle je potekao poziv, ali da on nikoga nije znao.\nRazjašnjavajući još jednu nelogičnost - zašto nije snimljeno njegovo vozilo i automobil otmičara - odgovorio je da je to nemoguće jer se vozio više od sat vremena.\nNa kraju konferencije ponovio je da je izbacio jedan detalj i pozvao kolege da ne zaborave tu činjenicu, ne objašnjavajući detaljnije o čemu je reč.\nTagged:politika, novinar, Otmica, Konferencija za štampu, stefan cvetković


Foto: Dragana Stjepanović / Ustupljene fotografije\nNaime, u Sportskom centru “Vizura” u prethodna dva dana održan je turnir u ovom, sve popularnijem sportu.\nDomaćin i idejni tvorac bio je naš proslavljeni basketaš Marko Dugošija, koji je član ekipe Zemun 3x3.\nPrvi dan turnira bio je namenjen onima koji će u budućnosti predstavljati Srbiju, u ovom, mladom olimpijskom sportu. Tako su ceo događaj otvorili turniri kadeta i juniora, gde je snage odmerilo po osam timova. Najsjajnijim odličjem u konkurenciji juniora okitila se ekipa “Igratchi”, dok je kod kadeta to bio tim Mladost Ub, a pobednik u šutiranju trojki je Vladimir Marinković.\nZa drugi dan turnira, ostavljena je prava basketaška poslastica - megdan seniora, a publika u “Vizuri” mogla je da gleda mečeve 16 timova, podeljenih u četiri grupe. Posle dužeg vremena, ali i pandemije korona virusa, beogradska publika mogla je da vidi poteze nekih od najtrofejnijih domaćih basketaša.\nU veoma uzbudljivom finalu, Džakovi su savladali Vizuru i sa peharom i osmehom na licu, ali i vrednim nagradama napustili teren. Treće mesto pripalo je ekipi Novi Beograd, a pobednik u šutiranju trojki je bio Srđan Stojković.\nNOVE, LOŠE VESTI Viktor Troicki POZITIVAN na korona virus, na vreme se povukao sa turnira\nLOVCI NA VELIKE Sogdijana na kičmi Mitrovića i Kolakovića kosi uzbekistansku elitu, pao - pa Lokomotiva!\nPosle dva veoma uspešna dana, organizatori su izrazili zadovoljstvo samim događajem, uz najavu da će turnir u narednom periodu postati tradicionalan, jer je Zemun dom svetskih šampiona, od titule koju je upravo Dugošija, sa saigračima Dragovićem, Rašićem i Vukovićem osvojio 2017. godine.\nMoguće je, OVOG VIKENDA SE BASKETAŠKI SPAJAJU BEOGRAD I NOVI SAD! Tamo gde su stasali olimpijci, sada će igrati neki budući


Novalić uručio plakete članovima bh. reprezentacije u sjedećoj odbojci - Radio Srebrenik\nHomeSPORTNovalić uručio plakete članovima bh. reprezentacije u sjedećoj odbojci\nNovalić uručio plakete članovima bh. reprezentacije u sjedećoj odbojci\n“Zlatni momci”, zbog karantine nisu mogli prisustvovati ceremoniji uručivanja priznanja sportistima, trenerima i kolektivima koje su 16. marta u sjedištu Vlade FBiH dijelili premijer FBiH Fadil Novalić i federalna ministrica kulture i sporta Zora Dujmović.\nPriznanja su uručena za izuzetne ostvarene rezultate u drugoj polovini 2021. godine, za što su u budžetu FBiH osigurana sredstva u ukupnom iznosu od 408.500 KM.\n– Čestitamo im unaprijed na već osvojenoj zlatnoj medalji. Nadam se da će nas u u budućnosti uveseljavati postignutim rezultatima i mi smo im na tome zahvalni – kazao je Novalić.\n– Zahvaljujući našim rezultatima koje smo postigli u 2021. godini, dvije zlatne medalje, Zlatna liga i Zlatno evropsko prvenstvo, Vlada FBiH je zaista pratila naš rad te nam dodijelila i novčana sredstva iz Nagradnog fonda – naglasio je selektor.\nPrevious articleUN: U pripremi nova naučna studija o uklanjanju CO2 iz atmosfere\nNext articleRaste broj zaraženih koronavirusom u Evropi


Velika zimska servisna akcija za Citroen vozila\nVitro Group INC, zvanični uvoznik i distributer Citroën vozila za Srbiju i Crnu Goru, započinje veliku zimsku servisnu akciju u svom servisu u Radničkoj 22, prekoputa Ade. Ukoliko svog Citroën-a održavate originalnim rezervnim delovima, pravo je vreme da ga pripremite za nastupajuće zimske uslove za vožnju.\nU kompaniji su odlučili da daju svoj doprinos podizanju opšte bezbednosti na putevima potpuno besplatnim pregledima u koje spadaju:\n- Besplatna kontrola kočionog sistema\n- Besplatna kontrola pneumatika\n- Besplatna provera akumulatora\n- Besplatna kontrola rashladne tečnosti motora, tečnosti za pranje vetrobrana i brisača\nAkcija obuhvata i sve neophodne radove kako bi pripremili vozilo za zimske uslove vožnje. Za vreme trajanja akcije obezbedjene su specijalne cene i popust od 15% koji se odnosi se na:\n- Prodaju i ugradnju zimskih pneumatika\n- Redovan servis vozila\n- Čišćenje sistema za ubrizgavanje\nPored besplatnih pregleda i popusta na zimsko spremanje vozila, vlasnike Citroën-a u zvaničnom servisu očekuje još jedno prijatno iznenadjenje. Za sve radove na vozilu i sve delove koji se ugradjuju važi dodatni akcijski popust od 10%, čime Vitro Group Inc nastavlja sa odličnom praksom za vreme trajanja servisnih akcija.\nVelika zimska akcija pripremanja vozila za otežane uslove vožnje traje do 01. decembra 2013. godine, a svoj dolazak možete zakazati na brojeve telefona 011/35-38-583 i 35-38-589. Akcija važi za sva Citroën vozila.


Makron: Britanija se igra našim živcima - 19.11.2021, Sputnik Srbija\nMakron: Britanija se igra našim živcima\nFrancuski predsednik Emanuel Makron pozvao je danas Veliku Britaniju da ispuni svoje obaveze u vezi sa dozvolama za ribolov nakon Bregzita, dodajući da... 19.11.2021, Sputnik Srbija\n„Nismo dobili ono što smo želeli. Oni se igraju našim živcima“, rekao je Makron novinarima tokom posete severnoj Francuskoj, preneo je Rojters.Francuska i Britanija se spore oko broja dozvola koje je London dodelio francuskim ribarskim brodovima nakon što je Britanija napustila Evropsku uniju.Francuska navodi da mnogi ribarski brodovi love bez dozvola, dok London tvrdi da poštuje sporazum.\nsvet, francuska, politika, bregzit, svet – politika\nCC BY-SA 2.0 / ZeroTwoZero / Flag of France and EUZastave Francuske i EU\nCC BY-SA 2.0 / ZeroTwoZero / Flag of France and EU\nFrancuski predsednik Emanuel Makron pozvao je danas Veliku Britaniju da ispuni svoje obaveze u vezi sa dozvolama za ribolov nakon Bregzita, dodajući da Francuska neće popustiti po tom pitanju i da se London „igra sa francuskim živcima“.\n„Nismo dobili ono što smo želeli. Oni se igraju našim živcima“, rekao je Makron novinarima tokom posete severnoj Francuskoj, preneo je Rojters.\nFrancuska i Britanija se spore oko broja dozvola koje je London dodelio francuskim ribarskim brodovima nakon što je Britanija napustila Evropsku uniju.\nFrancuska navodi da mnogi ribarski brodovi love bez dozvola, dok London tvrdi da poštuje sporazum.\nNema više EU plavetnila na Jelisejskoj palati: Šta nam to poručuje Makron\n16 Novembar, 18:45


Venčanica princeze Diane na izložbi u palati Kensington - Harper‘s Bazaar\nImpresivni modni trenuci britanske kraljevske porodice su bezbrojni, zbog čega će izložba "Royal Style in the Making", koja će se održati u Kensingtonskoj palati 3. juna biti veoma zanimljiva. Naročito kada centralno mesto zauzima najpoznatija venčanica svih vremena.\nOva izložba ima za cilj da istraži poseban odnos kraljevske porodice sa najtalentovanijim dizajnerima sa kojima su sarađivali, predstavljajući kreacije koje su označile jednu eru, zajedno sa originalnim dizajnom, uzorcima i neobjavljenim fotografijama iz „Royal Ceremonial Dress Collection“, koje će u suštini pokazati kako kreacija može postati istorijski događaj.\nNaravno, ono što neće ostati neprimećeno je venčanica princeze Diane, koja je nesumnjivo ušla u istoriju kao vrhunska princezina haljina i značajno uticala na svadbenu modu. Venčanica Diane, princeze od Velsa, biće izložena u kompletu sa svojim spektakularnim šlepom optočenim šljokicama, koji je sa svojih 7,62 metra dramatično ispunio prolaz katedrale Svetog Pavla i ostaje najduži u kraljevskoj istoriji.\nDizajnerski dvojac koji stoji iza kreacije bili su David i Elizabeth Emanuel, koji su pokušali da sačuvaju tajnu čuvenog dizajna. U stvari, kako se navodi u izveštajima, ukoliko bi dizajn kreacije bio otkriven, dizajneri su pripremili rezervni plan, koji Diana naravno nikada nije ni videla.\nIzložba "Royal Style in the Making" u prvi plan će izneti najveće talente britanskog dizajna, koji su svojim radom dizajnirali virtuelni identitet kraljevske porodice 20. veka.\nMeđu eksponatima, pored impresivne venčanice princeze Diane, posetioci će imati priliku da izbliza vide i druge amblematične dizajne članova kraljevske porodice, poput haljine kraljice Elizabete, majke Elizabete II, koju je nosila na ceremoniji krunisanja kralja Georgea VI.\nIzložba „Royal Style in the Making“ trajaće od 3. juna 2021. do 2. januara 2022. u palati Kensington u Londonu.\nPrinčevi William i Harry nisu komunicirali nekoliko meseci - prema navodima, razlog je Harryjeva emigracija u SAD i njegovo odricanje od kraljevskih dužnosti.


Dan online - Drustvo: Programi za 1.000 nezaposlenih - 2018-01-13\nDrustvo ZZZ DANAS RASPISUJE DVA KONKURSA ZA REALIZACIJU MJERA AKTIVNE POLITIKE ZAPOŠLJAVANJA Programi za 1.000 nezaposlenih\nZavod za zapošljavanje Crne Gore (ZZZCG) raspisuje danas dva konkursa za realizaciju mjera aktivne politike zapošljavanja za najmanje 1.000 nezaposlenih. Iz Zavoda je saopšteno da program podrazumijeva aktivnosti kojima se licu koje traži zaposlenje pruža mogućnost da stekne kvalifikaciju za prvo zanimanje, inovira znanja u okviru tog zanimanja i nivoa obrazovanja, prekvalifikuje se i stekne ključne vještine.\n– Za ovu namjenu opredijeljeno je 550.000 eura – navodi se u saopštenju.\nČlanovi Upravnog odbora na jučerašnjoj sjednici donijeli su odluku o realizaciji programa javni rad, u cilju zapošljavanja na određeno vrijeme, do šest mjeseci, prioritetno teže zapošljivih lica, radi, kako se navodi, očuvanja i unapređenja njihovih radnih sposobnosti, kao i ostvarivanja određenog javnog interesa.\n– Kroz programe u oblasti obrazovanja, kulture, zaštite životne sredine, zaštite lica sa invaliditetom, pomoći starim licima, borbe protiv bolesti zavisnosti i u drugim oblastima od javnog interesa omogućiće se zapošljavanje najmanje 950 lica iz evidencije Zavoda. Znači, i ove godine realizuju se na državnom nivou ustaljeni programi „Njega starih lica“ i „Personalni asistenti“. Za javne radove na raspolaganju je 1.338.000 eura. U ove dvije mjere aktivne politike zapošljavanja, vrijedne blizu 1,9 miliona, biće uključeno oko 2.000 lica iz evidencije Zavoda – naglasili su iz ZZZ.\nNapominju da ukupan budžet Zavoda za zapošljavanje za ovu godinu iznosi 11,1 milion eura.\n– Finansijskim okvirom za realizaciju programa rada Zavoda predviđeno je 4,6 milona za mjere aktivne politike zapošljavanja, 500.000 eura za kredite za samozapošljavanje, šest miliona za profesionalnu rehabilitaciju i zapošljavanje lica sa invaliditetom i teže zaposlivih lica, dok je 10 miliona predviđeno za novčane nadoknade po osnovu nezaposlenosti – zaključuje se u saopštenju.


NAGRADA ŽENA EVROPE\nHome / VESTI / Vesti iz EU / NAGRADA ŽENA EVROPE\nMeđunarodni evropski pokret je prošle godine ustanovio nagradu „Žena Evrope“, kako bi se promovisalo veće učešće žena u evropskim politikama i debatama o budućnosti Evrope.\nNominacije će biti otvorene između 30. avgusta i 30. septembra 2017. godine.\nOve godine se otvara prilika da se naglasi i istakne rad žena koje se zalažu da unaprede „evropski projekat“ i promovišu evropske vrednosti na Starom kontinentu, kako u profesionalnom, tako i u privatnom kapacitetu, dodavanjem novih kategorija za nominaciju.\nStoga, ovogodišnje kategorije su:\n1. Žena na funkciji – koja demonstrira političko liderstvo na evropskom međunarodnom nivou;\n2. Žena u akciji – koja se istakla bavljenjem politikama na lokalnom nivou;\n3. Žena u biznisu – koja unapređuje evropske integracije i preduzetnički duh;\n4. Žena u omladinskom aktivizmu – koje doprinose jačanju glasa mladih žena Evrope (starosti od 15-30 godina).\nOvogodišnja dodela nagrade „Žena Evrope“ biće održana 29. novembra u Briselu. Komesarka Vestager će održati uvodni govor na svečanoj ceremoniji koja će se održati samo 2 dana pre federalne skupštine Međunarodnog Evropskog pokreta, takođe u Briselu.\nIzvor: Međunarodni evropski pokret


Predstavljena knjiga direktora “Nišvila” – Bookvar\nPredstavljena knjiga direktora “Nišvila”\nNa dan kada je pre 20 godina otvoren prvi “Nišvil džez festival”, predstavljena je knjiga “Hod po džezu” Ivana Blagojevića, dugogodišnjeg direktora ove manifestacije. O knjizi sa DVD izdanjem “Najbolje od Nišvila”, govorili su niški pisci Zoran Ćirić i Dejan Stojiljković, koji su uz nedavno preminulog velikana naše džez scene Mišu Blama, i recenzenti.\n– Svaki san, pa i moj, uključuje noćne more, tako da uvek nekoliko meseci pre “Nišvila” sanjam isto: publika počinje da ulazi, a ja vrištim zbog nedovršenih tribina, nepostavljenog razglasa, neosvetljenog festivalskog prostora, muzičara koji uzalud čekaju kombije na aerodromima u Sofiji, Skoplju i Beogradu, i zbog neuključenih frižidera i vrućeg piva – kazao je Blagojević, koji je u knjizi sakupio svoje blogove objavljivane prethodnih godina. – Branio sam festival od svakojakih nasrtaja, što političara, što anonimnih sugrađana, ispisivao stotine stranica raznih pravdanja, dosađivao sponzorima, izvinjavao se muzičarima zbog bestidnog cenkanja oko honorara i zahvaljivao tehničarima što će strpljivo sačekati svoj honorar naredne godine.\nZoran Ćirić je podsetio da mu je Blagojević “maznuo” ime za festival po naslovu knjige koju je napisao 2002, dok je Dejan Stojiljković naglasio da Blagojević ne bi bio nedemokratski izabrani gradonačelnik “Nišvila” i oštar kritičar života i priljučenija u Srbiji, da u tekstovima nije vivisecirao srpsku stvarnost, naročito kulturnu, često pogađajući sam nerv, što je znalo da zaboli.\nČITAJTE Specifični duh Beograda u jednoj knjizi


Mitrovčani pokorili Kajmanska ostrva - Ozon Media\nSremska Mitrovica – Da je Srbija pravi rasadnik kvalitetnih sportista već je svima dobro poznata činjenica, a da pravi sportisti ne stasavaju samo u velikim gradovima kao što su Beograd i Novi Sad dokazuje i tim koji je osvojio nacionalnu Kajmansku ligu, a u kojem u prvoj postavi igra ni manje ni vise nego čak četiri Mitrovčanina.\nEkipa The Lions u kojem igraju Miloš Martinović, Mihajlo Stracenski, Mile Ivanić i Borislav Đorđić ove godine pokorili su prvu diviziju, odnosno Kajmansku nacionalnu ligu. U takmičenje su ušli kao autsajderi, ali zatim nizom pobeda ovi momci su pokazali da se radi o jednoj zaista kvalitetnoj ekipi, što je osvojen pehar na kraju takmičenja samo i potvrdio.\nSva četvorica momaka u Sremskoj Mitrovici u jednom trenutku su igrala za KK “Srem”, pa nije ni slučajno da su, bez obzira što na Kajmanskim ostrvima nemaju redovno zajedničke treninge, dobro funkcionisali i bili uigrani.\nU potrazi za novim životnim iskustvima, boljim i plaćenijim poslovima ova četiri mlada momka napustili su Srbiju i Sremsku Mitrovicu, zatim ponovo se sastali na sasvim drugom kraju sveta i pokazali da je naša zemlja zaista jedna sportska velesila prepuna talenata.\nPomoć srednjoškolcima izbegličkih i raseljeničkih porodica\nOdržan drugi međunarodni „Street car show“


RTCG - Radio Televizija Crne Gore - Nacionalni javni servis :: Korona virus - Svijet :: Preporučuju široku upotrebu brzih testova\n18. 11. 2020. 18:28 >> 18:28 1\nPreporučuju široku upotrebu brzih testova\nEvropska komisija je danas tražila od zemalja članica Evropske unije (EU) da prošire upotrebu brzih testova na antigene koji su manje pouzdani od standardnih PCR za koronavirus, ali koštaju manje i pomažu u nalaženju kontakata zaraženih.\nKomisija je saopštila da daje 100 miliona eura za kupovinu brzih testova na antigene i za njihovo isporučivanje državama članicama EU. Pored toga, planira da dodjeli 35,5 miliona eura Međunarodnoj federaciji društava Crvenog krsta i Crvenog polumjeseca za obuku osoblja i opremanje timova za obavljanje testova.\nKada PCR testova nema dovoljno u područjima gdje je udio pozitivnih slučajeva deset odsto stanovništva ili više od toga, brzi testovi bi trebalo da se koriste za testiranje ljudi sa simptomima KOVIDA-19, rekla je Evropska komisija. Takođe se mogu koristiti na mjestima s manjim udjelom pozitivnih slučajeva radi praćenja kontakata, navodi se u tekstu.\nPo najnovijim podacima Evropskog centra za prevenciju i kontrolu bolesti, u Evropi je tokom pandemije zabilježeno više od 275.590 smrtnih slučajeva povezanih s korona virusom.


Kinezi dobili zvaničnu Hearthstone aplikaciju sa statistikom - IT magazin\nKinezi dobili zvaničnu Hearthstone aplikaciju sa statistikom\nBlizzard nastavlja sa politikom kineskog tržišta kao “zamorčeta” za testiranje raznih noviteta što se tiče Hearthstonea. Juna ove godine su dobili specijalne rang liste najboljih Arena igrača, a ovog vikenda su dobili i zvaničnu aplikaciju koja igračima omoguća uvid u šarenolik spektar brojki i statistika njihovog Hearthstone naloga.\nOvo je jedna od stvari koje Hearthstone igrači traže veoma dugo (detaljne statistike) tako da ostatak Hearthtsone igračkog sveta trenutno jako zavidi svojim kolegama iz Kine, i nadamo se da ćemo ubrzo moći da vidimo nešto slično i za ostale servere i regione.\nAplikacija pokazuje sledeće stvari:\nTop 3 najigranije klase na nalogu\nBroj dana od kada ste prvi put počeli da igrate Hearthstone\nNajveći postignuti rank\nNajveći broj dana da ste se ulogovali u igru za redom\nNajveći win-streak (niz pobeda) na ladderu\nUkupan broj arena mečeva\nUkupan broj Tavern Brawl partija\nBroj različitih igranih brawla\nOsim toga, aplikacija ima i achievement sistem, nešto što Hearthstone igrači takođe jako dugo žele da vide. Trenutno su to ovi:\nPostignut Legend rank (i broj koliko ste ga puta ostvarili)\n5000 pobeda u Ranked modu\nZa 12 pobeda u areni ( posebni za 1 run, 5 runa i preko 10 runova sa 12 pobeda)\nDevet od devet zlatnih klasa (portreta)\nZa pobede nad svim Heroic boss borbama (plus posebni za svaku avanturu)\nOsim ovih, tu su i ostale veoma interesantne funkcionalnosti, poput mogućnosti da poredite ovu statistiku sa vašim prijateljima, zatim pregled svih velikih Hearthstone turnira u vidu rasporeda i jednostavan pristup strimovima i VOD-ovima turnira, kao mogućnost prijave na razne turnire otvorenog tipa direktno iz aplikacije.\nTu je još mogućnost četovanja preko aplikacije sa vašim battle.net prijateljima, kao i news feed za generalne Hearthstone vesti.\nKao što možete da vidite, u pitanju je veoma svestrana i korisna aplikacija, i nadamo se da će Blizzard uskoro da isporuči nešto slično i na zapadnom tržištu.


NUNS traži istragu o napadu odbornika SRS na novinare – Nadlanu.com\nNUNS traži istragu o napadu odbornika SRS na novinare\nBEOGRAD, 8. avgusta 2010. (Beta) – Nezavisno udruženje novinara Srbije (NUNS) protestovalo je u nedelju zbog napada odbornika Srpske radikalne stranke u Skupštini opštine Kuršumlije Branislava Miljkovića na novinare u tom gradu i zatražilo hitnu istragu.\nMiljković je, nezadovoljan izveštavanjem medija sa sednice SO Kuršumlija, najpre verbalno napao dopisnicu B92 i Novinske agencije Beta Ljiljanu Danilović, a zatim pokušao i fizički da se obračuna sa dopisnikom Radija Slobodna Evropa Milošem Ivanovićem, podsetio je NUNS.\n“Ponašanje Miljkovića je nastavak prakse nasilja lokalnih političara prema novinarima koje sve više uzima maha u Srbiji, posebno u malim sredinama. Takva praksa, uz neadekvatno ponašanje policije, tužilaštva i sudova, dovela je do toga da se danas na novinare nasrće metalnim štanglama”, rekla je potpredsednica NUNS-a Jelka Jovanović.\nNUNS nadležnih organa zahteva da preduzmu sve potrebne mere i utvrđivanje odgovornosti Branislava Miljkovića.


Porez na nasleđe i poklon pri deobi zaostavštine nakon donošenja ostavinskog rešenja za naslednike - Advokatska Kancelarija Slavica Janjić Beograd\nPorez na nasleđe i poklon pri deobi zaostavštine nakon donošenja ostavinskog rešenja za naslednike\nPorez na nasleđe i poklon je trošak ostavinskog postupka, koji je regulisan Zakonom o porezima na imovinu. Obaveza plaćanja poreza na nasleđe i poklon proizilazi po donošenju Rešenja o nasleđivanju i nastaje danom pravnosnažnosti Rešenja, osim u posebno određenim slučajevima. Naslednici su u obavezi da, po dobijenom Rešenju, izvrše prijavu poreske obaveze u zakonski propisanim rokovima. Ukoliko poresku obavezu naslednici ne prijave u zakonski određenom roku, smatraće se da je poreska obaveza nastala danom saznanja poreske uprave za nju.\nObveznik poreza na nasleđe i poklon je svaki rezident i nerezident Republike Srbije,\nkoji nasledi ili na poklon primi pravo na nepokretnosti,\na koja se nalazi na teritoriji Republike Srbije.\nObveznik poreza na nasleđe i poklon je rezident Republike Srbije za svaki predmet koji primi (nasledi), a koji se nalazi na teritoriji Republike Srbije ili u inostranstvu.\nPrema Zakonu o porezima na imovinu naslednička zajednica koju čine braća i sestre (tzv. rođena braća i sestre), a sa poreskog stanovišta, plaćaju porez na promet na razlici između prava stečenog sudskim poravnanjem i pripadajućeg idealnog suvlasničkog dela, na koji se plaća porez na prenos apsolutnih prava.\nPorez na nasleđe i poklon se plaća na nepokretnosti koje naslednici ili poklonoprimci nasleđuju, odnosno prime poklon. Porez se plaća nezavisno od površine nasleđene ili na poklon primljene nepokretnosti. Zakon je tačno regulisao prava na nepokretnosti, koja donose poresku obavezu naslednicima, a ta prava obuhvataju:\n– pravo stanovanja,\n– pravo zakupa stana ili stambene zgrade u skladu sa zakonom kojim je uređeno stanovanje, za period duži od jedne godine ili na neodređeno vreme,\n– pravo korišćenja gradskog građevinskog, odnosno javnog građevinskog zemljišta ili ostalog građevinskog zemljišta u državnoj svojini, površine preko 10 ari.\nPorez na nasleđe i poklon plaća se, shodno odredbama Zakona o porezu na imovinu, i na nasleđeni ili na poklon primljeni gotov novac, štedne uloge, depozite u bankama, novčana potraživanja, prava intelektualne svojine, pravo svojine na upotrebljavanom motornom vozilu, upotrebljavanom plovnom objektu, odnosno upotrebljavanom vazduhoplovu na sopstveni pogon (osim državnog, koji ne podleže oporezivanju). Oporezivanju po Rešenju o nasleđivanju podležu i druge pokretne stvari, osim udela u pravnom licu, odnosno hartija od vrednosti.\nU pojedinim slučajevima Zakon o porezu na imovinu oslobađa naslednike poreza na nasleđe i poklon. Porez na nasleđe i poklon ne plaća:\n– naslednik prvog naslednog reda,\n– bračni drug i roditelj ostavioca, odnosno poklonoprimac prvog naslednog reda,\n– bračni drug poklonodavca,\n– zemljoradnik drugog naslednog reda koji nasleđuje, odnosno prima na poklon imovinu koja mu služi za obavljanje poljoprivredne delatnosti, ako je sa ostaviocem, odnosno poklonodavcem neprekidno živeo u domaćinstvu najmanje jednu godinu pre smrti ostavioca, odnosno pre prijema,\n– naslednik, odnosno poklonoprimac drugog naslednog reda na jedan nasleđeni, odnosno na poklon primljeni stan, ako je sa ostaviocem odnosno poklonodavcem neprekidno živeo u zajedničkom domaćinstvu najmanje godinu dana pre smrti ostavioca, odnosno pre prijema poklona.\nPrema Zakonu o nasleđivanju su određeni nasledni redovi tako da su naslednici prvog reda ostaviočevi potomci i njegov bračni drug, dok drugi nasledni red čine ostaviočev bračni drug, ostaviočevi roditelji i njihovo potomstvo. Kako su sinovi i ćerke ostavioca (oca) u prvom naslednom redu, oni ne plaćaju porez na nasleđe.\nNasledniciNasleđivanjePoreska obavezaPorez na nasleđe i poklon pri deobi zaostavštineRaspravljanje zaostavštineRešenje o nasleđivanjuTrošak ostavinskog postupkaZakon o porezu na imovinuZaostavština


Podrška za hiljadu mladih bez posla | Biznis i Finansije\n/ Promo / Podrška za hiljadu mladih bez posla\nPodrška za hiljadu mladih bez posla\nU saradnji sa Ministarstvom za rad, zapošljavanje, boračka i socijalna pitanja, Nacionalnom službom za zapošljavanje i NALED-om, kompanija Coca-Cola HBC Srbija pokreće nacionalni program Coca-Cola podrška mladima, u okviru kog će 1.000 mladih bez posla dobiti priliku da unaprede svoje lične i poslovne veštine, ključne za uspešno zaposlenje.\nRedakcija BIF on 19/05/2017 - 11:38 in Promo\nOvaj nacionalni program namenjen je nezaposlenim mladim ljudima koji imaju između 18 i 30 godina i minimalno srednju stručnu spremu, a koji ne učestvuju u drugim zvaničnim programima obuke. Edukativne radionice će voditi sertifikovani stručnjaci sa velikim iskustvom, kao i zaposleni kompanije Coca-Cola HBC Srbija. Polaznici će imati priliku da uče o uspešnoj komunikaciji, poslovnoj administraciji, finasijama, upravljanju projektima, pripremi poslovnih planova, kao i tome kako da lakše dođu do željenog posla.\n„U okviru sistema politike zapošljavanja, mladi do 30 godina starosti predstavljaju kategoriju nezaposlenih lica kojima se pruža dodatna stručna pomoć i podrška u procesima integracije ili reintegracije na tržište rada. Nezaposleni mladi uključuju se u mere aktivne politike zapošljavanja koje su ciljno orijentisane i usklađene sa specifičnim potrebama mladih, ali ujedno i usmerene na stvaranje mogućnosti za produktivno zapošljavanje i efikasan prelazak sa školovanja na rad. Ostvarena saradnja sa Coca-Cola HBC Srbija predstavlja pravi primer partnerstva zasnovanog na potrebama mladih i poslodavaca kojim se, kroz kontinuirano ulaganje u znanja, veštine i kompetencije mladih, stvara kvalitetan i održiv ljudski kapital za budućnost“, istakao je Zoran Lazić, pomoćnik ministra u Ministarstvu za rad, zapošljavanje, boračka i socijalna pitanja.\n„Ovim dugoročnim programom želimo da omogućimo mladim ljudima da savladaju važne poslovne veštine, primene novo znanje i sa samopouzdanjem krenu u potragu za poslovima koje žele. Naša ideja je naišla na sjajnu reakciju Ministarstva za rad i Nacionalne službe za zapošljavanje i zajedno smo ovaj program kreirali tako da odgovorimo na prave potrebe mladih, osnažimo ih na pravi način i damo im mogućnost da krenu ka stvaranju uspešnih karijera“, smatra Dragan Lupšić, direktor sektora za odnose sa javnošću, komunikacije i pravne poslove kompanije Coca-Cola HBC Srbija.\nNeda Milanović, direktorka Sektora za podršku u zapošljavanju, ističe da će saradnja Nacionalne službe za zapošljavanje i kompanije Coca-Cola HBC Srbija svakako doprineti poboljšanju položaja mladih na tržištu rada. „Nacionalna služba za zapošljavanje podržava svaki projekat koji može doprineti bržem zapošljavanju mladih. Prema statističkim podacima, krajem aprila ove godine na evidenciji nezaposlenih bilo je 157.222 mladih. Sve više poslodavaca i investitora želi da zaposle mlade ljude, ali praksa pokazuje da nemali broj njih neposeduje adekvatna znanja. Upravo iz tog razloga su projekti kojima se podiže motivacija i nivo kompetencija kroz različite vrste obuka veoma važni. Ovo je način kako treba povezati mlade ljude kojima je potrebna ova vrsta dodatne podrške i poslodavce koji su u potrazi za adekvatnim kadrom“, naglasila je Neda Milanović.\nZainteresovani kandidati se mogu prijaviti za učešće u programu na ovom linku. Potrebno je da kandidati popune jednostavan formular, dok se na internet stranici mogu upoznati sa svim detaljima programa, predavačima i rasporedom radionica po gradovima.\nCoca-Cola konkurs mladi nezaposleni srbija


Mađarski šef diplomatije: Ne možemo da shvatimo zašto zapadna Evropa želi da se ODREKNE HRIŠĆANSKOG NASLEĐA\nMinistar inostranih poslova Mađarske Peter Sijarto založio se danas za "snažnu Evropsku uniju i evropsku zajednicu čija bi snaga bila utemeljena na jakim državama članicama".\nGovoreći na ekonomskom forumu u Krinjici Zdroj, na jugu Poljske, on je rekao da je Evropa postigla svoj najveći uspeh zahvaljujući hrišćanskim vrednostima.\n- Što se više udaljimo od tih vrednosti, imamo manje šansi da povratimo konkurentnu i snažnu Evropu - rekao je Sijarto, preneo je MTI.\n- U centralnoj Evropi mi ne možemo da shvatimo zašto zapadna Evropa želi da se odrekne hrišćanskog nasleđa - istakao je šef mađarske diplomatije.\nPrema njegovim rečima, EU je suočena sa izazovima migracije, energetske politike, terorizma i Bregzita. Sijarto je rekao da poštuje različita mišljenja, ali je insistirao da bi bilo antievropski reći da su oni koji imaju mišljenje protivno preovlađujućem evropskom mišljenju neprijatelji Evrope.


Nastavlja se saradnja Ministarstva zdravlja i EXIT festivala: Kampanja za vakcinaciju !\nNakon što su 2019. lansirali izuzetno zapaženu i višestruko nagrađivanu kampanju protiv narkotika „Da li znaš odakle dolazi tvoja roba?“, saradnja EXIT festivala i Ministarstva zdravlja se nastavlja i ove godine. Tako su pre nekoliko dana lansirane dve kampanje pod nazivom „Neću više da igram sam/a“ i „Ima li neko bolju ideju?“, koje za cilj imaju motivaciju mladih da se vakcinišu, i tako daju svoj doprinos što skorijem vraćanju normalnog života, ali i zaštiti sopstvenog i zdravlja ljudi oko sebe, pogotovo starijih. Kao skroman znak zahvalnosti medicinskim radnicima koji više od godinu dana stoje na prvoj liniji fronta borbe protiv koronavirusa, EXIT će pokloniti 3.000 ulaznica za otvaranje festivala 8. jula. Ministarstvo zdravlja će ujedno obezbediti vakcine za 1.500 inostranih izvođača i posetilaca Exita, čime će pomoći građanima zemalja koje u ovom trenutku nemaju dovoljno vakcina, i dati dodatan doprinos opštoj sigurnosti i bezbednosti na ovogodišnjem festivalu.